הוועדה המסדרת, כנסת 24, פרוטוקול מספר 2, 2021-04-26 12:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את ישיבת הוועדה המסדרת.

מכלוף מיקי זוהר: הנושאים על סדר היום הם בחירת סגנים זמניים ליושב-ראש הכנסת והרכב הוועדות הזמניות לענייני כספים וחוץ וביטחון.

מכלוף מיקי זוהר: ביקשתי ממנהלת הוועדה להודיע שייתכנו שינויים.

מכלוף מיקי זוהר: ברצוני להודיע על השינויים המתוכננים.

מכלוף מיקי זוהר: למה אתה מחייך, עודד פורר?

עודד פורר: אני אוהב את הרצינות שבה אתה מדבר.

מכלוף מיקי זוהר: ראשית, לגבי הרכב הוועדות: בנוסף לוועדות הזמניות שעליהן דיברנו תוקם ועדה נוספת.

מכלוף מיקי זוהר: לא מדובר רק בוועדת הכספים ובוועדת החוץ והביטחון אלא גם בוועדה נוספת שנקראת "הוועדה לענייני ערבים בכנסת".

עיסאווי פריג': מה זה "לענייני ערבים"?

עיסאווי פריג': מה זה צריך להיות?

עיסאווי פריג': מי ביקש את האמירה הזאת?

עיסאווי פריג': מי הגדיר את ההגדרה הזאת?

מכלוף מיקי זוהר: הוועדה לענייני החברה הערבית.

תמר זנדברג: ערבים בכנסת – זה מה שהוא שם עליך.

תמר זנדברג: ניסוח גזעני.

תמר זנדברג: ואתה סבבה לך עם זה.

עיסאווי פריג': אתה מתנסח במילים קטנות.

מכלוף מיקי זוהר: תמר, אפשר להגיד עליי הכול אבל בטח לא גזען.

קארין אלהרר: מה זה ענייני ערבים?

מכלוף מיקי זוהר: אני חבר הכנסת שניהל הכי הרבה דיונים בכנסת בעניין החברה הערבית בוועדה לצדק חלוקתי ולשוויון חברתי שעמדתי בראשה.

אחמד טיבי: יש לך גם עובדים ערבים, במסעדות.

תמר זנדברג: לא ניכנס אל מה שעשית בוועדה בראשותך.

עיסאווי פריג': עצם העובדה שאמרת את זה – כבר התחלת ברגל שמאל.

מכלוף מיקי זוהר: אחמד, אגיד לך עוד דבר: בבחירות בפריימריז האחרונים בליכוד, אנשים מן המגזר הלא יהודי, שיש לנו כמובן ציבור ערבי גדול בליכוד, הגיעו למקומות הראשונים.

מכלוף מיקי זוהר: מה אתה אומר על זה?

אחמד טיבי: אז תהיה ראשון - - -.

עיסאווי פריג': זו הוועדה הראשונה שאתה מקים?

עיסאווי פריג': ועדה לענייני ערבים?

תמר זנדברג: לענייני ערבים בכנסת, לא סתם לענייני ערבים.

עיסאווי פריג': וי, וי, לאן הגענו?

מכלוף מיקי זוהר: קודם כול חשוב שהכנסת תקבל את הכבוד הראוי.

תמר זנדברג: לענייני ערבים בכנסת?

תמר זנדברג: מה תעשה הוועדה?

תמר זנדברג: תראה לערבים איפה הוועדות?

מכלוף מיקי זוהר: הוועדה הזאת מן הסתם תדון בענייני החברה הערבית.

מכלוף מיקי זוהר: יש מגוון רחב של נושאים שהחברה הערבית זקוקה לטיפול בהם.

מכלוף מיקי זוהר: ברגע שהיא נקראת הוועדה לענייני החברה הערבית היא יכולה לדון בכל הנושאים שקשורים לחברה הערבית.

מכלוף מיקי זוהר: זה הרעיון שבה.

מירב בן ארי: ועדת החינוך לא יכולה לדון בעניינים של חינוך הערבים?

מכלוף מיקי זוהר: לא.

מירב בן ארי: אז אולי תקים ועדת ספורט שתדון בענייני הספורט של ערבים.

מירב בן ארי: אני מבקשת שלרגל חג נבי שועיב תקים בבקשה את הוועדה לענייני דרוזים, לענייני צ'רקסים, לענייני נוצרים, שלכל אחד תהיה ועדה משלו.

וליד טאהא: דרוזים הם גם ערבים.

וליד טאהא: אנחנו רוצים ועדה שתטפל בענייני החברה הערבית.

מירב בן ארי: מדהים אותי שאתה מאמין לזה.

עיסאווי פריג': ווליד, אני לא מבין איך אתם נותנים יד למהלך כזה של ועדה לענייני ערבים בכנסת.

תמר זנדברג: איזו בושה.

עיסאווי פריג': לאן הגענו?

עיסאווי פריג': לאן אתם מובילים אותנו?

עיסאווי פריג': איזה ענייני ערבים?

עיסאווי פריג': יש הבדל בין פשיעה בחברה הערבית ובחברה הלא ערבית?

וליד טאהא: אנחנו מביאים בשורה לחברה.

עיסאווי פריג': איזו בשורה?

עיסאווי פריג': אתם מחזירים אותנו 50 שנים אחורה.

וליד טאהא: יש לנו סוגיות בוערות בכל התחומים.

וליד טאהא: הגיע הזמן לטפל בהן.

תמר זנדברג: אתה לא מפתיע אותי.

תמר זנדברג: הוא מפתיע אותי.

תמר זנדברג: הוועדה לענייני ערבים בכנסת?

תמר זנדברג: זה מראה את הכוונות.

קטי קטרין שטרית: ווליד, עם כל הכבוד, אתה יודע מה ההבדל?

קטי קטרין שטרית: הם מדברים ואתם עושים.

מכלוף מיקי זוהר: חברים, נא לשמור על השקט.

מכלוף מיקי זוהר: אני לא רוצה לקרוא לסדר.

מכלוף מיקי זוהר: אני מבקש להשלים.

קטי קטרין שטרית: הוא לא יכול לסכסך.

אופיר כץ: אני לא מצליח להבין את ההתנגדות של מרצ למהלך.

אחמד טיבי: הנושא הזה לא על סדר היום והוא לא יעלה.

אחמד טיבי: מה אומרת היועצת המשפטית?

אחמד טיבי: לדעתי את צריכה לתת את חוות דעתך.

עיסאווי פריג': נשמע את הדעה של היועצת המשפטית בעניין זה.

אחמד טיבי: אתה שלחת לנו מכתב כזה: התכוננו למחטף.

אופיר כץ: אבל קיבלנו הודעה שיהיו שינויים.

תמר זנדברג: לפני שתי דקות קיבלנו הודעה שיהיו שינויים.

תמר זנדברג: מה זה?

תמר זנדברג: בדרך לפה קיבלנו הודעה שיהיו שינויים.

איתן גינזבורג: שינוי בהרכב אתה יכול, אבל לא שינויים בסדר היום.

קריאה: זה בשונות.

מיכאל מלכיאלי: במקום גפני נשים את מלכיאלי, למשל.

מכלוף מיקי זוהר: אני מבקש ממנהלת הוועדה להוציא את ההצעה החדשה בצורה מסודרת.

קטי קטרין שטרית: מלכיאלי, אתה מבין?

קטי קטרין שטרית: ישראל ביתנו ממשיכה לנהל אתכם.

קטי קטרין שטרית: תראה איזה יופי.

קטי קטרין שטרית: הוא מחליט מה טוב לכם.

מכלוף מיקי זוהר: אפשר שקט?

מכלוף מיקי זוהר: אני רוצה להשלים את התהליך.

מכלוף מיקי זוהר: דבר נוסף, לגבי בחירת סגני יושב-ראש, ההצעה שמובאת כאן היום לבחירת סגני יושב-ראש היא תוספת של ארבעה סגנים בלבד בנוסף ליושב-ראש המכהן.

מכלוף מיקי זוהר: אלו הם הסגנים: מטעמנו ימונה יעקב מרגי לסגן יושב-ראש הכנסת, מטעם ימינה – נקבל שם מימינה, מטעם רע"מ גם ימסרו לי שם, וחבר נוסף מטעמכם, מאיר כהן.

אחמד טיבי: פינדרוס, אל תתערב מי מטעמם.

אחמד טיבי: אל תגיד כלום.

מכלוף מיקי זוהר: אתה הבנת, פינדרוס?

מכלוף מיקי זוהר: עכשיו קיבלת תשובה?

אחמד טיבי: לא, לא.

אחמד טיבי: פינדרוס, זה לא משחק שאנחנו שותפים לו.

אחמד טיבי: הסכם זה הסכם.

אחמד טיבי: נקודה.

מכלוף מיקי זוהר: פינדרוס, קיבלת תשובה למה הוא לא רוצה שנגיד שהם מטעמם?

מכלוף מיקי זוהר: כי הם לא יביאו את השם שלו כדי שלא נצליח להסתדר.

אחמד טיבי: אני אסכם עם מאיר כהן, אני והוא מסכמים.

אחמד טיבי: אל תציע שמות.

מכלוף מיקי זוהר: בסדר גמור, אני לא אציע שמות.

מכלוף מיקי זוהר: אתם תביאו שם משלכם ואנחנו נצביע עליו.

מכלוף מיקי זוהר: אלו הדברים שאנחנו מביאים כרגע לסדר היום.

מכלוף מיקי זוהר: אני רוצה להסביר דבר נוסף.

מכלוף מיקי זוהר: לעניין הוועדות, מאחר ומדובר בהקמת שלוש ועדות, אנחנו מדברים על מבני הוועדות באופן הזה.

מכלוף מיקי זוהר: אני רוצה להסביר וחשוב שתהיו קשובים.

מכלוף מיקי זוהר: מאחר ויש 17 חברים בוועדת החוץ והביטחון, 17 חברים בוועדת הכספים, וסברתי שנכון שיהיו 15 חברים בוועדה לענייני החברה הערבית, זה אומר שסך החברים בכל הוועדות יהיה 49 חברים.

מכלוף מיקי זוהר: לכן החלוקה בכל הוועדות תהיה לפי 49 חברים.

מכלוף מיקי זוהר: זה לפי הצעת היועצת המשפטית, לא על פי הצעתי.

מכלוף מיקי זוהר: את אמרת משהו כזה, שצריך לעשות את המכלול של החברים בוועדות ואז לחלק.

מכלוף מיקי זוהר: כתבת לי חוות דעת.

עודד פורר: מיקי, אני מבין שאצלכם מי שקובע זה היועצים המשפטיים?

מכלוף מיקי זוהר: לא, לא.

ארבל אסטרחן: זו פעם ראשונה שאני שומעת על זה.

מכלוף מיקי זוהר: כתבת לי חוות דעת נחרצת.

מכלוף מיקי זוהר: לא?

מירב בן ארי: היא לא התייחסה לזה בכלל.

מירב בן ארי: היא לא מכירה את זה בכלל.

תמר זנדברג: לא סתם חוות דעת אלא חוות דעת נחרצת.

תמר זנדברג: .. אין לתאר.

קארין אלהרר: אני רוצה לשמוע את היועצת המשפטית: האם אפשר להוסיף את הוועדה לענייני ערבים בכנסת בסדר היום בדיון שמתקיים היום?

קטי קטרין שטרית: להוציא את זה או להוסיף?

קארין אלהרר: אני רוצה לשמוע.

תמר זנדברג: מה זה דבר נוסף?

קטי קטרין שטרית: תחדדי את השאלה.

תמר זנדברג: השאלה היא זאת: מה מופיע על סדר היום לישיבה?

קטי קטרין שטרית: למה את קופצת?

תמר זנדברג: לא הבנתי, מה תפקידך פה באירוע?

תמר זנדברג: אני חברת ועדה ויש לי שאלה ליועצת המשפטית.

תמר זנדברג: יש לנו סדר יום שקיבלנו מראש.

מכלוף מיקי זוהר: אני ביקשתי להוסיף לסדר היום.

תמר זנדברג: מתי?

מכלוף מיקי זוהר: עכשיו.

תמר זנדברג: מה זה עכשיו?

איתן גינזבורג: אי אפשר תוך כדי דיון.

תמר זנדברג: למה לא ביקשת אחרי הישיבה?

תמר זנדברג: למה עכשיו?

תמר זנדברג: למה בזמן הישיבה?

איתן גינזבורג: שלוש דקות לפני הישיבה שלחת לנו סמ"ס, כתבת שההצעות שהונחו לפנינו הן סופיות.

איתן גינזבורג: אז עכשיו אתה מוסיף עליהן?

אופיר כץ: למה אתם כל כך מתנגדים לוועדה לחברה הערבית?

אופיר כץ: מה עובר עליכם?

תמר זנדברג: אנחנו לא רוצים ועדה לענייני ערבים בכנסת.

מכלוף מיקי זוהר: אתם בלחץ, אתם רוצים להקים קואליציה ביחד איתם ואתם לא רוצים שיקימו להם ועדה?

תמר זנדברג: מה אתה אומר?

תמר זנדברג: איפה זה כתוב?

תמר זנדברג: המהות היא המילה.

אופיר כץ: הוא תיקן את עצמו.

אופיר כץ: את נתפסת על המילה?

תמר זנדברג: מאיפה אני יודעת שהוא תיקן?

תמר זנדברג: איפה זה כתוב?

תמר זנדברג: הוא גם אמר בשבוע שעבר משהו אחד ועכשיו משהו אחר.

תמר זנדברג: אז מה?

תמר זנדברג: מה שכתוב זה מה שתופס.

קטי קטרין שטרית: תקשיב, ווליד, הם טענו שהכנסת לא עובדת.

קטי קטרין שטרית: עכשיו כאשר רוצים שהכנסת תעבוד הם לא רוצים שהכנסת תעבוד.

איתן גינזבורג: לא.

איתן גינזבורג: אנחנו לא רוצים מחטפים, קטי שטרית, ופה אתם עושים מחטף.

איתן גינזבורג: להקים ועדה שאף אחד לא דיבר עליה ואף אחד לא מכיר אותה, זה מחטף.

תמר זנדברג: הנה, קיבלנו עכשיו הודעה.

תמר זנדברג: איזה יופי.

תמר זנדברג: טוב שלא אחרי הישיבה.

תמר זנדברג: למה לא קיבלנו את סדר היום אחרי הישיבה?

תמר זנדברג: אני רוצה לדעת אחרי הישיבה מה סדר היום של הישיבה שהייתה.

קארין אלהרר: מיקי, אתה מזנה את הכנסת.

מכלוף מיקי זוהר: אפשר שקט?

קארין אלהרר: לא, אי אפשר.

מכלוף מיקי זוהר: אז אני אקרא אותך לסדר בפעם הראשונה.

קארין אלהרר: מיקי, אל תעשה עליי אבו עלי.

מכלוף מיקי זוהר: אני מתעקש שתפסיקי להפריע לי.

קארין אלהרר: ואני מתעקשת שתנהג בהגינות.

מכלוף מיקי זוהר: בסדר.

אופיר כץ: אם הוא יסגור את הישיבה, נשלח סדר יום והוא יפתח את הישיבה מחדש, אז אתם תהיו בעד והכול בסדר?

עיסאווי פריג': הוועדה הזו מתאימה לחוק הלאום שלכם.

מכלוף מיקי זוהר: חברים, עכשיו אני רוצה לעבור לשלב הבא.

מכלוף מיקי זוהר: אני מדבר על חלוקת הוועדות, כדי שתבינו, כדי שאחר כך תוכלו להעיר הערות.

מכלוף מיקי זוהר: כאשר החלוקה היא על פי 49 חברים בשלוש הוועדות, יש חישוב מתמטי.

מכלוף מיקי זוהר: אבקש ממנהלת הוועדה להעביר לכם אותו בצורה מפורטת.

מכלוף מיקי זוהר: יצרתי אותו בצורה מפורטת.

מכלוף מיקי זוהר: אני חייב להגיד שלא נעזרתי בזאב אלקין לעשות את החישוב.

תמר זנדברג: תעביר אחרי הישיבה, לא עכשיו.

מכלוף מיקי זוהר: למדתי מזאב אלקין.

מכלוף מיקי זוהר: מהכנסת הראשונה שלי אתה לימדת אותי.

קארין אלהרר: לא למדת היטב, זה לקח לך זמן.

מכלוף מיקי זוהר: אני תלמיד טוב.

זאב אלקין: תיכף נראה מה יצא.

מכלוף מיקי זוהר: אשלח לך.

מכלוף מיקי זוהר: זאב אלקין, אם יהיו הערות על החישוב, רק ממך אני מוכן לקבל אותן, לא מאף אחד אחר.

מכלוף מיקי זוהר: אפרסם את החישובים המדויקים.

מכלוף מיקי זוהר: לפי השורה התחתונה, לפי איך שראינו זה נותן חלוקה הוגנת מאוד, סבירה מאוד, היא לא מקפחת אף אחת מן הסיעות.

מכלוף מיקי זוהר: לכן אנחנו נעביר את אופן החלוקה הזה גם אליכם.

מכלוף מיקי זוהר: תיכף אדאג לשלוח לכם גם בקבוצה כדי שתוכלו לעיין בזה.

אחמד טיבי: תשלח אחרי ההצבעה.

מכלוף מיקי זוהר: אני רוצה להזכיר לכולם, אנחנו ביום עבודת כנסת.

מכלוף מיקי זוהר: הכנסת נועדה שנעבוד בה.

מכלוף מיקי זוהר: זה בסדר גמור שמתקיימים כאן דיונים, וזה בסדר גמור שאנחנו גם מצביעים על דברים.

עיסאווי פריג': מעניין, חיכית שלושה שבועות עד שהבנת את זה.

תמר זנדברג: נעבוד בוועדה לענייני ערבים בכנסת.

עיסאווי פריג': אני מבקש להוסיף לסדר היום, אני רוצה ועדה לענייני קירחים בכנסת.

יעקב מרגי: אתה בניגוד עניינים, אדוני, אתה נוגע בדבר.

עיסאווי פריג': אני רוצה בוועדה את כולם.

עיסאווי פריג': קארין, את בעד או נגד?

תמר זנדברג: אה, אתה שוויוני, אתה לא מפריד בין ענייני ערבים לענייני יהודים.

תמר זנדברג: אפשר להוסיף הלבנה של שורשים בשיער.

עיסאווי פריג': ועדה לענייני מזוקנים.

מכלוף מיקי זוהר: שלחתי את החלוקה לכולם בוואטסאפ בקבוצה של חברי הכנסת.

מכלוף מיקי זוהר: כולכם מוזמנים לקרוא.

מכלוף מיקי זוהר: עכשיו אנחנו צריכים לומר דבר אחד נוסף:

מכלוף מיקי זוהר: מה הן סמכויות הוועדה לענייני החברה הערבית.

עיסאווי פריג': אני מתנגד לזה.

עיסאווי פריג': זה ועדה לענייני שוחד פוליטי, נקודה.

עיסאווי פריג': אין מקום לוועדה כזו בכנסת ישראל.

עיסאווי פריג': זה שלב ב' של חוק הלאום שלכם.

עיסאווי פריג': אני מתנגד, והחברים כאן צריכים להתנגד.

עיסאווי פריג': זו ועדת שוחד.

עיסאווי פריג': זו בושה.

עיסאווי פריג': עברתם קו אדום.

עיסאווי פריג': תתביישו לכם.

עיסאווי פריג': חזרתם 50 שנים אחורה.

וליד טאהא: צריך להתחיל לטפל ולא רק לדבר.

עיסאווי פריג': אתם מחזירים אותנו לתקופת האבן.

עיסאווי פריג': זה שלב ב' של חוק הלאום.

עיסאווי פריג': זה מה שאתם מביאים לנו.

עיסאווי פריג': ימים יגידו.

עיסאווי פריג': למה המשותפת שותקת?

עיסאווי פריג': זה דבר שמדבר על כל אחד ואחד מאיתנו.

עיסאווי פריג': למה אתם שותקים?

עיסאווי פריג': למה?

מכלוף מיקי זוהר: אני מבקש ממך להירגע.

עיסאווי פריג': אני רגוע אבל הוועדה הזאת מעצבנת אותי.

קטי קטרין שטרית: אולי יחליפו אותו עם נציג אחר.

מכלוף מיקי זוהר: חברים, אני עובר לשלב הבא: סמכויות הוועדה.

סמי אבו שחאדה: יש לי הצעה לייעול כדי שנשקול את זה ברצינות.

סמי אבו שחאדה: אני רוצה שניגע בוועדה לענייני החברה הערבית ויעמוד בראשה מוח'תר.

סמי אבו שחאדה: אם יעמוד בראשה מוח'תר אנחנו נשקול את זה ברצינות.

מכלוף מיקי זוהר: הצעתך התקבלה ונראה בהמשך מה יהיה.

מכלוף מיקי זוהר: ..

סמי אבו שחאדה: נקבל סמ"ס שזה על סדר היום?

סמי אבו שחאדה: נשלחה הודעה בוואטסאפ?

מכלוף מיקי זוהר: אני שומע את אחמד טיבי, אני שומע אותך, אני שומע את עיסאווי פריג'.

מכלוף מיקי זוהר: אני שואל את עצמי דבר אחד, ואני מבקש שהדבר הזה יירשם בפרוטוקול ואחר כך כולנו נעקוב אחרי זה: בכמה מן הדיונים בוועדה הזאת אתם תשתתפו?

מכלוף מיקי זוהר: מעניין אותי לדעת.

מכלוף מיקי זוהר: האם תשתתפו בדיונים?

קארין אלהרר: מה זה עניינך?

עיסאווי פריג': אלה דיוני סרק.

עיסאווי פריג': אני לא אשתתף בדיונים כאלה.

עיסאווי פריג': אני לא רוצה להיות חבר בוועדה כזאת, כי זה דיוני סרק.

מכלוף מיקי זוהר: נחיה ונראה, כי כשעולים נושאים החשובים לחברה הערבית אתם תגיעו לדיונים האלה ותכבדו את הוועדה, אבל פתאום הוועדה הזאת לא חשובה כי החברה הערבית לא חשובה בעיניכם.

עיסאווי פריג': לא.

עיסאווי פריג': בוועדה הזו אתה רוצה לעשות אותי לא חשוב.

עיסאווי פריג': אתה תראה, ימים יגידו.

מכלוף מיקי זוהר: עכשיו נדון בסמכויות שלה.

סמי אבו שחאדה: מי שמחוקק את חוק הלאום שלא ידבר על טובת החברה הערבית.

סמי אבו שחאדה: קצת בושה, קצת צניעות.

אופיר כץ: ועדה על חוק הלאום, לא בושה.

אופיר כץ: אנחנו גאים בחוק הלאום.

סמי אבו שחאדה: מי שפוגע בחברה הערבית והורס לה את החיים, בבקשה שלא ידבר על טובת החברה.

סמי אבו שחאדה: קצת צניעות לא תזיק לאף אחד.

מאי גולן: גם העלינו את הסרטונים בטיק טוק.

קארין אלהרר: אני רוצה להבין: הציונות הדתית מצביעה עם רע"מ?

קארין אלהרר: זה מעניין, אני רוצה לדעת.

מיכאל מלכיאלי: אתם כרתם ברית עם המשותפת.

מיכאל מלכיאלי: אתם השדכנים.

מכלוף מיקי זוהר: נעשה הפסקה של חמש דקות ולאחר מכן נחזור להמשך הדיון על פי סדר היום החדש.

מכלוף מיקי זוהר: אני מתכבד לחדש את הישיבה.

מכלוף מיקי זוהר: ברשותכם נחזור לסדר היום המחודש, עם התוספות הרלוונטיות.

מכלוף מיקי זוהר: אני רוצה לדבר על מספר נושאים כדי להבהיר אותם שוב, כי חזרנו לדיון.

מכלוף מיקי זוהר: לגבי הרכב הוועדות הזמניות, כפי שהצגתי לכם וגם שלחנו לכם את זה בקבוצה, אני רוצה להבהיר כדלקמן: ההרכב הסיעתי שיסוכם בין הסיעות השונות ביחד איתי לא צפוי להשתנות והוא יהיה זהה גם בוועדת הכספים וגם בוועדת החוץ והביטחון, ביחד עם המרכיב של הוועדה החדשה שאנחנו מוסיפים, הוועדה לענייני החברה הערבית.

עודד פורר: במסגרת סעיף שונות?

איתן גינזבורג: היא גם זמנית?

מכלוף מיקי זוהר: לא, היא ועדה קבועה.

איתן גינזבורג: אתה לא יכול לקחת זמניות במתווה.

איתן גינזבורג: אתה לא יכול לדבר על זמני וקבוע ביחד.

איתן גינזבורג: אין דבר כזה.

קארין אלהרר: מיקי ממציא את הכללים.

מכלוף מיקי זוהר: למה לא?

איתן גינזבורג: אין דבר כזה.

איתן גינזבורג: מי שמקים ועדה קבועה זה ועדת הכנסת.

מכלוף מיקי זוהר: אז היא תהיה זמנית.

מכלוף מיקי זוהר: אני מקבל את זה, אם זה מה שאומרת היועצת המשפטית.

מכלוף מיקי זוהר: את יכולה להסביר את זה?

ארבל אסטרחן: חוק הכנסת מסמיך את הוועדה המסדרת להקים שתי ועדות זמניות: ועדת כספים זמנית וועדת חוץ וביטחון זמנית.

ארבל אסטרחן: אלה ועדות שכלל לא עולות לאישור המליאה.

ארבל אסטרחן: הוועדה המסדרת קובעת את ההרכב שלהן והן קיימות עד שיקומו ועדות קבועות.

ארבל אסטרחן: בנוסף אני מבינה שיש כאן הצעה לאמץ מודל שקרה גם בכנסת העשרים-ושלוש ולא קרה לפני כן, להקים ועדה מיוחדת.

אוסאמה סעדי: מאיפה הסמכות?

מאיר כהן: אני דיברתי עם ווליד – דובר על ועדה זמנית שהיא המשך לוועדה הקיימת.

איתן גינזבורג: מה זה ועדה קיימת?

מכלוף מיקי זוהר: אני מקים היום את הוועדה לענייני החברה הערבית.

קארין אלהרר: מה זה הוועדה לענייני ערבים?

קארין אלהרר: אולי די עם השקר הזה.

מכלוף מיקי זוהר: הוועדה לענייני החברה הערבית, זה השם של הוועדה.

תמר זנדברג: מה זה?

תמר זנדברג: איזו ועדה זאת?

קריאה: הקימו ועדת קורונה?

מכלוף מיקי זוהר: ברשות

מכלוף מיקי זוהר: כם אני מבהיר.

מכלוף מיקי זוהר: אנחנו מדברים על הקמת שלוש ועדות זמניות.

תמר זנדברג: היועצת המשפטית לא מכירה דבר כזה.

קטי קטרין שטרית: אבל תני לו לדבר, הוא רוצה להסביר לך.

מכלוף מיקי זוהר: שלוש ועדות זמניות, בהתאם לחוות דעת היועצת המשפטית: ועדת הכספים, ועדת החוץ והביטחון וועדת - - -

איתן גינזבורג: את הזמנית צריך לאשר עכשיו במליאה.

מכלוף מיקי זוהר: אנחנו נבוא למליאה עם הכול.

איתן גינזבורג: את השתיים לא צריך לאשר במליאה.

תמר זנדברג: אין דבר כזה זמנית.

תמר זנדברג: היא כנראה מיוחדת.

תמר זנדברג: זה מה שאומרת היועצת המשפטית.

תמר זנדברג: היא לא קבועה והיא גם לא זמנית, היא משהו.

מכלוף מיקי זוהר: זה עניין אחד.

מכלוף מיקי זוהר: עניין שני, סמכויות הוועדה כפי שאנחנו רוצים לקרוא אותן.

קארין אלהרר: למה אתה ממציא כללים?

תמר זנדברג: רק רגע, אדוני היושב-ראש, לא הבנו מה היא הוועדה הזאת.

תמר זנדברג: שאלנו את היועצת המשפטית.

תמר זנדברג: היא אמרה שהיא לא יודעת, שזה כנראה ועדה מיוחדת.

תמר זנדברג: נבין אם זו ועדה זמנית, אם זו ועדה קבועה, אם זו ועדה מיוחדת.

תמר זנדברג: זה למעלה?

תמר זנדברג: זה למטה?

תמר זנדברג: מה זה?

וליד טאהא: אגיד כמה דברים.

וליד טאהא: בכנסת הקודמת הקמנו ועדה למיגור הפשיעה והאלימות בחברה הערבית.

וליד טאהא: עכשיו אנחנו מבקשים לשדרג.

עודד פורר: אחרי שמיגרתם את האלימות?

קטי קטרין שטרית: באמת אי אפשר כך.

קטי קטרין שטרית: אתם רוצים להיות פה כל היום?

קטי קטרין שטרית: תנו לו לסיים.

מכלוף מיקי זוהר: לא להפריע, בבקשה.

מכלוף מיקי זוהר: אני מבקש ממך, עודד, לא להפריע.

קטי קטרין שטרית: בואו נהיה קצת יותר מנומסים האחד אל השני.

וליד טאהא: לא משנה, עכשיו לא מתווכחים על הסטטוס המשפטי.

עודד פורר: בדיוק עכשיו דנים על הסטטוס המשפטי.

תמר זנדברג: ווליד, אתה אולי לא מתווכח אבל אנחנו נמצאים במקום שנקרא הכנסת.

תמר זנדברג: אנחנו רוצים לדעת מה היא הוועדה הזאת.

תמר זנדברג: מה זאת אומרת?

תמר זנדברג: מה זה "אנחנו לא מתווכחים"?

תמר זנדברג: אתה אולי לא מתווכח.

וליד טאהא: זה ויכוח לא מהותי.

וליד טאהא: אני מדבר על המהות.

תמר זנדברג: זה ויכוח מהותי מאוד.

וליד טאהא: אגיד כמה משפטים על המהות למי שזה מעניין אותו.

תמר זנדברג: לא, אנחנו רוצים לשמוע את היועצת המשפטית.

תמר זנדברג: אנחנו רוצים לעבוד בוועדת הכספים ובוועדת החוץ והביטחון.

תמר זנדברג: סליחה, הוא נכנס לדברים.

תמר זנדברג: אני שאלתי את היועצת המשפטית ופתאום הוא נכנס לדברים.

תמר זנדברג: בואו נשמע את היועצת המשפטית ואחרי זה נשמע את מי שיקבל זכות דיבור.

קטי קטרין שטרית: היושב-ראש נתן לו לדבר.

מירב בן ארי: את יושבת-ראש של הוועדה הזאת?

מכלוף מיקי זוהר: חבר'ה, אי אפשר כך.

מכלוף מיקי זוהר: אם אתם מפריעים לאנשים לדבר לא נוכל לקיים דיון.

תמר זנדברג: מיקי, סליחה, שאלנו שאלה ואנחנו מבקשים עליה תשובה.

מכלוף מיקי זוהר: אני מבקש להודיע כך: היועצת המשפטית טוענת שהקמת ועדה מסוימת שהיא לא ועדת הכספים או ועדת החוץ והביטחון היא בעצם הקמה של ועדה מיוחדת.

מכלוף מיקי זוהר: אי אפשר לחשב בתוכה את כל החישוב הכולל של חלוקת התפקידים.

מכלוף מיקי זוהר: לכן מה שאפשר לעשות הוא להביא את 34 החברים בוועדת החוץ והביטחון ובוועדת הכספים ולעשות עליהם חלוקה אחת, ולעשות חלוקה נפרדת בוועדה לענייני החברה הערבית.

אחמד טיבי: אין יותר מיגור פשיעה?

מכלוף מיקי זוהר: אנחנו משדרגים את הוועדה הזאת.

מירב בן ארי: לאור ההצלחה המסחררת שלה.

מכלוף מיקי זוהר: אנחנו בעצם משדרגים את הוועדה למיגור הפשיעה, ואסביר כדלקמן.

מכלוף מיקי זוהר: אלה הן סמכויות הוועדה.

מכלוף מיקי זוהר: נא לא להפריע.

עודד פורר: הפשיעה הייתה זמנית.

קטי קטרין שטרית: אדוני היושב-ראש, יש פה כמה חברי כנסת שחושבים שזה קרקס.

קטי קטרין שטרית: אני מבקשת לתת לאנשים לדבר עד הסוף.

קטי קטרין שטרית: זה לא הגיוני, כל אחד מתפרץ.

קטי קטרין שטרית: אנחנו לא נישן פה היום.

עיסאווי פריג': אתם עושים את זה קרקס.

מכלוף מיקי זוהר: אפשר לא להפריע?

מכלוף מיקי זוהר: בבקשה.

מכלוף מיקי זוהר: הוועדה הזאת תדון במגור הפשיעה והאלימות בחברה הערבית.

איתן גינזבורג: היא ועדה מיוחדת זמנית?

תמר זנדברג: אין דבר כזה זמני.

תמר זנדברג: זה ועדה מיוחדת.

יעקב מרגי: אין ועדות זמניות חוץ מחו"ב וכספים.

מכלוף מיקי זוהר: הוועדה הזאת תדון בנושאים הבאים: 1) מיגור הפשיעה והאלימות במגזר הערבי.

מכלוף מיקי זוהר: 2) פיתוח כלכלי של החברה הערבית.

מכלוף מיקי זוהר: 3) תכנון ובנייה בחברה הערבית.

עודד פורר: זה במקום הסמכויות בוועדת הפנים?

מיכאל מלכיאלי: עכשיו אין ועדת פנים.

מכלוף מיקי זוהר: הוועדה הזאת תדון ב: 4) חינוך, השכלה ורווחה בחברה הערבית.

מכלוף מיקי זוהר: 5) נושאים כלליים הקשורים לרשויות המקומיות בחברה הערבית.

איתן גינזבורג: זה במקום ועדת הפנים?

קטי קטרין שטרית: אין ועדת פנים.

מיכאל מלכיאלי: אין ועדת פנים.

מיכאל מלכיאלי: מי יטפל בזמן הזה?

מיכאל מלכיאלי: עד לכינון הוועדות.

מכלוף מיקי זוהר: איתן גינזבורג, אל תיתן לי לקרוא אותך לסדר.

מכלוף מיקי זוהר: אני זוכר לך חסד נעורים שהרבה פעמים לא היית קורא אותי לסדר אז גם אני לא רוצה לקרוא אותך לסדר.

מכלוף מיקי זוהר: 6) הוועדה הזאת תדון בנושא סוגיות הנגב בחברה הערבית.

מכלוף מיקי זוהר: אלו הן סמכויות הוועדה.

תמר זנדברג: מה עם בריאות?

מירב בן ארי: מי יושב-ראש הוועדה הזמנית?

מכלוף מיקי זוהר: אני מוסיף גם את נושא הבריאות.

עיסאווי פריג': אני מבין שהפכתם את החברה הערבית לגטו.

עיסאווי פריג': ברוכים הבאים לגטו הערבי.

עיסאווי פריג': הפכתם את החברה הערבית לגטו.

תמר זנדברג: זו מדינה בתוך מדינה.

עיסאווי פריג': החברה הערבית נהפכה לגטו ביום הזה, עם גושפנקה.

עיסאווי פריג': כן, זה מה שקרה.

אחמד טיבי: קבוצות כדורגל בחברה הערבית.

עיסאווי פריג': תקרא לזה הוועדה להוצאת החברה הערבית מן החברה הישראלית.

עיסאווי פריג': זה מה שאתה רוצה.

קטי קטרין שטרית: קרקס.

קטי קטרין שטרית: אלה שרצו לטפל בחברה הערבית - - -

מירב בן ארי: מי יושב-ראש הוועדה?

עיסאווי פריג': חזון הטרנספר מתחיל להתממש.

מירב בן ארי: כפי שעודד פורר היה יושב-ראש הוועדה לקידום מעמד האישה, אפשר לשים לדעתי את מרגי כיושב-ראש הוועדה הזאת, כפי שקראת לה.

עיסאווי פריג': יושב-ראש הוועדה לגטו, הגטו הערבי במדינת ישראל בוועדה הזו.

מכלוף מיקי זוהר: אם אפשר שקט.

מכלוף מיקי זוהר: איתן גינזבורג רוצה לדבר.

מכלוף מיקי זוהר: לא להפריע לו.

סמי אבו שחאדה: האם הוועדה הזאת יכולה לטפל גם בענייני מספרות בחברה הערבית?

קטי קטרין שטרית: גם הספרים וגם הקירחים.

עיסאווי פריג': ופיתוח כלכלי.

מכלוף מיקי זוהר: חבר הכנסת שחאדה, אני אגלה לך סוד, אבל תבטיח לא לגלות אותו לאף אחד.

מכלוף מיקי זוהר: בסדר?

סמי אבו שחאדה: האם הוועדה לענייני החברה הערבית זכאית לטפל בענייני מספרות בחברה הערבית?

מכלוף מיקי זוהר: אבדוק את זה.

מכלוף מיקי זוהר: אגלה לך סוד ותבטיח לא לגלות אותו לאף אחד.

מכלוף מיקי זוהר: אתה רוצה לשמוע סוד?

מכלוף מיקי זוהר: הוועדה הזאת תעשה הרבה יותר ממה שאתה עשית אי פעם לחברה הערבית.

מכלוף מיקי זוהר: לא עשית כלום למען החברה הערבית.

מירב בן ארי: כמו הוועדה למיגור האלימות, שלאור ההצלחה המסחררת שלה אין אלימות יותר בחברה הערבית.

מכלוף מיקי זוהר: שום דבר לא עשית.

מכלוף מיקי זוהר: רק הסתת כל הזמן נגד המגזר האחר ורק יצרת פילוג והסתה.

סמי אבו שחאדה: - - -

קריאה: חשבתי שתשאל אם היא תטפל בתנאי המחבלים.

מכלוף מיקי זוהר: שום דבר לא עשית למען החברה הערבית, בשונה מן הוועדה הזאת שתעשה הרבה יותר.

סמי אבו שחאדה: - - -

קריאות: - - -

מכלוף מיקי זוהר: סמי אבו שחאדה, אני קורא אותך לסדר בפעם הראשונה.

מכלוף מיקי זוהר: אני קורא אותך לסדר בפעם השנייה.

מכלוף מיקי זוהר: אני קורא אותך לסדר בפעם השלישית.

מכלוף מיקי זוהר: נא לצאת מן האולם.

מכלוף מיקי זוהר: פעם אחרונה, אני לא מעיר לך עוד פעם.

מכלוף מיקי זוהר: נא להיות בשקט.

מכלוף מיקי זוהר: עכשיו אנחנו עוברים לאיתן גינזבורג, בבקשה.

איתן גינזבורג: תודה.

איתן גינזבורג: אני רוצה להבין, לפני שמדברים על ההרכבים.

איתן גינזבורג: אתה כבר מדבר על סמכויות הוועדה המיוחדת הזאת: האם הוועדה המיוחדת הזאת שאתה מבקש להקים היא חלק מתוך סל הוועדות הזמניות שיבוטלו כאשר תקום ועדת הכנסת שתקים ועדות קבועות ומיוחדות?

מכלוף מיקי זוהר: לא.

איתן גינזבורג: ואם לא, כפי שאתה אומר, האם זה אומר שכל הסמכויות בוועדה המיוחדת הזאת נלקחות מהוועדות הסטטוטוריות?

איתן גינזבורג: אם אתה אומר שידונו ברשויות המקומיות, בתכנון ובנייה, בחינוך ובהשכלה גבוהה ובריאות – לוקחים את זה מכל הוועדות.

איתן גינזבורג: זה ועדת הוועדות.

איתן גינזבורג: מה הדבר הזה?

יעקב מרגי: הם למדו את זה מהוועדה הפריטטית, לקחת סמכויות ממשרד למשרד.

מכלוף מיקי זוהר: קודם כול, מדובר בוועדה שמטפלת במגזר הערבי.

מכלוף מיקי זוהר: לכן הנושאים יהיו ספציפיים מאוד, נושאים שקשורים למגזר הערבי.

איתן גינזבורג: תכנון ובנייה זה לא דבר ספציפי.

איתן גינזבורג: יהיו חוקים לחברה הערבית וחוקים לחברה היהודית?

מכלוף מיקי זוהר: כל ממשלה שתקום תוכל לעשות כראות עיניה לגבי הוועדה הזאת.

אופיר כץ: ארבל, נצטרך להצביע עליה עוד פעם.

אופיר כץ: לא?

מכלוף מיקי זוהר: מעניין אותי לדעת, אם אתם תקימו ממשלה, האם תבטלו את הוועדה הזאת למשל.

איתן גינזבורג: לא הממשלה מקימה ועדות, הכנסת מקימה ועדות.

איתן גינזבורג: זה דבר ראשון.

איתן גינזבורג: דבר שני, לא היה דבר כזה שלקחו מוועדות, מכל הוועדות, כדי להקים ועדה לעניינים כאלה.

איתן גינזבורג: אין דבר כזה.

יעקב מרגי: ועדת הקורונה דנה בכל הנושאים של כל הוועדות.

קארין אלהרר: מיקי, תעשו את זה זמני.

איתן גינזבורג: ועדת הפנים לא תעסוק יותר בתכנון ובנייה במגזר הערבי, ועדת החינוך לא תעסוק בהשכלה ובחינוך במגזר הערבי, ועדת העבודה והרווחה לא תעסוק בבריאות במגזר הערבי.

קטי קטרין שטרית: איתן, ועדת הכספים לא מתעסקת בענייני חינוך ובענייני פנים?

קטי קטרין שטרית: מה הקשר?

קטי קטרין שטרית: למה שוועדה לא תתעסק גם בדברים כאלה?

קטי קטרין שטרית: למה לא? ועדת הכספים לא מתעסקת בזה?

איתן גינזבורג: האם הוועדה המיוחדת תעסוק גם בנושא הלהט"בים בחברה הערבית?

איתן גינזבורג: תעסקו גם בזה?

וליד טאהא: מה הקשר?

יעקב מרגי: הוא אמר שזה לא במנדט שלה.

איתן גינזבורג: רשויות מקומיות.

מכלוף מיקי זוהר: לא הגדרנו את נושא הלהט"בים בתוך העניין הזה, השארנו את זה כרגע פתוח.

קטי קטרין שטרית: תעלה הצעה.

וליד טאהא: הלוואי ולחברה הערבית לא היו כל הצרות.

וליד טאהא: אנחנו רוצים לקבל ועדה.

וליד טאהא: למה אתה כועס?

וליד טאהא: אתה צריך לתמוך.

איתן גינזבורג: כי אתה לוקח סמכויות מוועדות אחרות, אתה מעקר סמכויות מוועדות אחרות.

וליד טאהא: אנחנו נתעסק בכל הנושאים של החברה הערבית, מה לעשות.

קארין אלהרר: ממש בושה.

קארין אלהרר: ככה מתעסקים בחברה הערבית?

איתן גינזבורג: אחרי כן תגיד שיש אפרטהייד, חוקים כאלה וחוקים כאלה.

וליד טאהא: מה הקשר?

וליד טאהא: אבל לא טיפלת.

מאי גולן: איתן, כאילו פעם ראשונה אתה שומע על חשיבה מגזרית.

מכלוף מיקי זוהר: איתן, אני קורא אותך לסדר בפעם הראשונה.

קריאות: - - -

וליד טאהא: כל מי שאמר דברי לעג שיתבייש לו.

עיסאווי פריג': אתם צריכים להתבייש, אתם מוכרים את החברה הישראלית בזול.

עיסאווי פריג': אתם מכניסים אותנו לגטו.

מאי גולן: מה אתם עשיתם למען החברה הערבית?

מיכאל מלכיאלי: להיפך, אכפת להם מהחברה הערבית.

תמר זנדברג: גזענים מגנים עליך.

תמר זנדברג: תראה איפה אתה נמצא.

תמר זנדברג: כל הגזענים פה איתך.

תמר זנדברג: מה עם סמוטריץ'?

תמר זנדברג: מה עם הציונות הדתית?

תמר זנדברג: למה אתם שותקים?

תמר זנדברג: באמת כדאי שתדברו.

תמר זנדברג: איפה הנציגים של סמוטריץ'?

עיסאווי פריג': תבינו איזה נזק אתם עושים לחברה הערבית.

אחמד טיבי: תמר, את רוצה לעזור לווליד?

אחמד טיבי: אל תגני עליו.

אחמד טיבי: אל תתעסקי בערבים.

תמר זנדברג: כל הגזענים פתאום קופצים.

אחמד טיבי: פתאום אתם תומכים בוועדה לענייני ערבים?

אחמד טיבי: כל הפשיסטים.

תמר זנדברג: כל הגזענים קופצים להגן עליך.

תמר זנדברג: זה אומר איפה אתה נמצא.

מאי גולן: איפה הייתם במשך כל השנים ומה פתאום ההתנגדות?

תמר זנדברג: את רוצה לגרש אנשים מן המדינה.

תמר זנדברג: מי את בכלל?

עיסאווי פריג': אתם רוצים לשחד פוליטיקאים.

וליד טאהא: הציבור הערבי אמר את האמירה שלו בקלפי, הוא יודע מי רוצה לשרת אותו.

וליד טאהא: הסתיימו הבחירות.

תמר זנדברג: כל הגזענים פה איתך.

תמר זנדברג: אתה לא מתבייש?

מיכאל מלכיאלי: הוא רוצה לעזור לאנשים שלו.

קארין אלהרר: מלכיאלי, שתה מים.

מכלוף מיקי זוהר: מעכשיו מי שמפריע אקרא אותו לסדר ואוציא אותו החוצה.

מכלוף מיקי זוהר: הדיון מתחיל להיות יותר מדי משוגע.

מכלוף מיקי זוהר: אני מבקש להירגע.

מכלוף מיקי זוהר: מעכשיו כל מי שיפריע ייצא מייד החוצה בשלוש קריאות.

מכלוף מיקי זוהר: אני רוצה להתקדם.

מכלוף מיקי זוהר: הדובר הבא הוא חבר הכנסת אחמד טיבי, בבקשה.

מכלוף מיקי זוהר: לאחר מכן מאיר כהן.

מכלוף מיקי זוהר: מי שמפריע אוציא אותו.

סמי אבו שחאדה: אוכל לשמוע את עמדתה של היועצת המשפטית בעניין שפניתי לגביו?

מכלוף מיקי זוהר: אני קורא אותך לסדר בפעם הראשונה.

יעקב מרגי: כמה פעמים זה פעם ראשונה?

מכלוף מיקי זוהר: בפעם בשנייה.

אחמד טיבי: אני הרבה זמן בכנסת.

אחמד טיבי: מאוד לא רציתי להיות ברגע הזה.

אחמד טיבי: במשך שנים התנגדנו לכל תפקיד של יועץ לענייני ערבים והצלחנו לבטל את התפקידים האלה בממשלה, כי רצינו שהנושאים שלנו יהיו חלק מאחריותה של הממשלה כלפי הציבור הערבי, גם של ועדת הפנים, גם של משרד הפנים.

אחמד טיבי: אנחנו מתנגדים שיהיה משרד לענייני ערבים.

אחמד טיבי: זה אחד המשרדים הכי מפלים והכי דוחקים שהיו.

אחמד טיבי: כולנו התנגדנו.

אחמד טיבי: אני לא מכיר ערבי אחד שלא התנגד.

אחמד טיבי: הייתה ועדה לענייני מאבק בפשיעה.

אחמד טיבי: אני הייתי אחד הדוחפים הגדולים ביותר להקמתה, ואני גאה על כך, כי זה הנושא החשוב והכואב ביותר לחברה הערבית.

אחמד טיבי: לוותר על הוועדה הזאת כדי להקים ועדה שכותרתה "לענייני החברה הערבית" זה טעות קשה, לא במקום.

אחמד טיבי: לכן אני קורא לך, חברי ווליד, ואתה יודע שאתה חבר שלי, תחזור לוועדה למאבק בפשיעה בחברה הערבית והיחס יהיה אחר.

אחמד טיבי: מאיר כהן הודיע לי לפני כמה ימים שאתם ביקשתם ועדה למאבק בפשיעה בחברה הערבית.

אחמד טיבי: אמרתי לו שהרשימה המשותפת מסכימה.

אחמד טיבי: בתמורה, הוא אמר לי, אתם ברשימה המשותפת גם תקבלו, ואנחנו ביקשנו ועדה לענייני רווחה ועבודה, שכבר הייתה לרשימה המשותפת בעבר, שמטפלת בנושאים הכואבים ביותר של החברה הערבית ושל כלל האזרחים: עוני, סטודנטים, עובדים סוציאליים, נשים, מה לא.

אחמד טיבי: אין נושא שהוא חשוב יותר מאשר המאבק בפשיעה בחברה הערבית.

אחמד טיבי: מגמדים אותו כדי לקבל כותרת של ועדה שהיא כלום.

אחמד טיבי: תשמע מן הניסיון שלי, אחי ווליד, הוועדה הזאת היא כלום.

אחמד טיבי: כשאתה נמצא פה ומגנה עליך מאי גולן, משהו צריך - - -

מאי גולן: לא הגנתי עליכם.

מאי גולן: הצביעות שלכם - - -

מכלוף מיקי זוהר: מאי, חברתי לסיעה, אני קורא אותך לסדר בפעם הראשונה.

אחמד טיבי: לכן הרשימה המשותפת קוראת להמשיך להקים את הוועדה למאבק בפשיעה, ואנחנו מסכימים שחברינו ימשיכו לטפל בה, אבל גם אנחנו רוצים לטפל בנושא הזה, כי זה נושא שנוגע לכל אחד ואחד מאיתנו.

אחמד טיבי: לכן גם ביקשנו שתהיה ועדה לרווחה ולעבודה.

אחמד טיבי: עכשיו אני רוצה לפנות לאנשי יש עתיד, מה שקרוי גוש השינוי.

אחמד טיבי: כל בוקר אני שומע בחדשות: גוש השינוי, ממשלת שינוי, נפתלי בנט, ימינה, שמאלה, בטיח.

אחמד טיבי: מגיעים לפה ואז ימינה "הולכים לכם על הראש".

אחמד טיבי: אתם פראיירים?

אחמד טיבי: מה הם עושים לכם?

אחמד טיבי: איך אתם מסכימים?

מכלוף מיקי זוהר: יום אסל, יום בסל.

אחמד טיבי: איך אתם מסכימים?

אחמד טיבי: אתם מנהלים איתם משא ומתן בחדרי חדרים כדי להקים ממשלה, וכאן סוחטים אתכם ברמה המלוכלכת ביותר, ברמת הסחר הנמוך ביותר, ואתם חושבים שזה גשם?

אחמד טיבי: זה יריקה בפרצוף.

אחמד טיבי: איך אתם מסכימים לזה?

אחמד טיבי: תנתקו איתם מגע כבר היום.

אחמד טיבי: שיקבלו כל מה שהם רוצים, שיקבלו סגן, שיקבלו בחירה ישירה, אבל אי אפשר שכל הזמן נגיד שזה גשם.

אחמד טיבי: אתם ביש עתיד: זה לא גשם, זה יריקה בוטה בפרצוף שלכם.

אחמד טיבי: לכן אני אומר, בואו נחזור לדברים שמועילים לחברה הערבית.

אחמד טיבי: יותר יוקרתי וחשוב ומשפיע לטפל בנושאים בוועדת הפנים, בוועדת החינוך ובוועדת העבודה והרווחה.

אחמד טיבי: לטפל בנושאי כלכלה בוועדה לענייני החברה הערבית, זה יותר אפקטיבי מגפני בוועדת הכספים?

אחמד טיבי: כמה תקציבים תעבירו?

אחמד טיבי: ועדת הכספים תעביר, לא ועדה לחברה הערבית.

אחמד טיבי: אני אומר ברמה הידידותית ביותר, ווליד, צריך לחשוב עוד פעם.

אחמד טיבי: אנחנו נתמוך בהמשך עבודת הוועדה למאבק בפשיעה.

מכלוף מיקי זוהר: תודה.

מכלוף מיקי זוהר: חבר הכנסת מאיר כהן.

אופיר כץ: זה שאחמד טיבי דואג לימינה זה גם חידוש מאוד מאוד מרענן.

אחמד טיבי: יכול להיות שאתה לא מבין עברית, שאתה לא יודע מי דיבר.

גלית דיסטל אטבריאן: אני רק רוצה לומר שאני מחזקת את דבריו של אחמד טיבי.

גלית דיסטל אטבריאן: ימינה סוחטים את השמאל בצורה איומה.

גלית דיסטל אטבריאן: אל תהיו פראיירים.

גלית דיסטל אטבריאן: פעם ראשונה שאני מסכימה איתך.

קארין אלהרר: תודה, ביום שנקבל ממך עצות.

מאי גולן: יש עוד איזון שלא עבד?

מכלוף מיקי זוהר: לא להפריע.

מכלוף מיקי זוהר: אני לא רוצה לקרוא לסדר.

מאיר כהן: אני מחזק את מה שאמרת ואני מכבד את ווליד.

מאיר כהן: נראה כאילו יש כאן ריב בין ערבים ובין יהודים.

אחמד טיבי: לא, זה לא נכון.

מאיר כהן: כדאי לשים את זה על השולחן.

מאיר כהן: שלא ייצא מכאן כאילו מישהו תיעל אותנו לריב בין יהודים ובין ערבים בכנסת.

מאיר כהן: אני סיכמתי כנציג הגוש, בהסכמת כל הגוש, עם ווליד, שאכן תהיה המשכיות, על פי בקשתו, של הוועדה למיגור הפשיעה בחברה הערבית.

מאיר כהן: לא היה אחד, לא בימין ולא בשמאל, שאמר לי: מאיר, לא.

מאיר כהן: הודעתי שאנחנו תומכים.

מאיר כהן: בא אחמד טיבי ובצדק ביקש את ועדת הרווחה, ועדה זמנית.

מאיר כהן: אגב, גם אצלו דיברנו על ועדה זמנית שתטפל במיגור הפשיעה.

מאיר כהן: בא אחמד טיבי וביקש ואמרתי, גם בלי שום התנגדות לא מימין ולא משמאל.

מאיר כהן: אגב גם ליכודניקים ששמעו את זה אמרו: יופי שמתעסקים עם הדברים האלה.

מאיר כהן: עכשיו אתם באתם ובשביל לעשות איזה פוטש קטן לגבי הנשיאות אמרתם שזאת תהיה ועדה שתכלול את הכול.

מאיר כהן: אני רוצה להזכיר שהוועדה הזאת אמורה לכלול גם את הפתרון של שאלת הבדואים בנגב.

מאיר כהן: שום ועדה כזאת לא תוכל לפתור את הבעיה אם זה לא יהיה על השולחן הלאומי של הממשלה.

מאיר כהן: דיברתי עם שמחה רוטמן, הוא אמר לי: לא, מאיר, זה – חבריה, מה שהקריא היושב-ראש זה סמכויות בלתי מוגבלות לוועדה.

מאיר כהן: כאשר הסמכויות שלהם בלתי מוגבלות הן לא שוות דבר.

מאיר כהן: עדיף שלוועדה יהיו גבולות גזרה ברורים מאוד כי אז היא ממצה את היכולות שלה.

מאיר כהן: זה עדיף מאשר ועדה שצריכה לרצות את כולם.

מאיר כהן: זה לא דומה לעניין הקורונה.

מאיר כהן: מיקי זוהר, ראיתי היום כיצד אתה אומר שזו הנחיית היועצת המשפטית והיא פותחת עיניים לרווחה ואומרת שהיא לא אמרה דבר כזה.

מאיר כהן: אתה אומר שסיכמתי איתך סיכומים של תשעה ושמונה.

קארין אלהרר: מאיר, בשידור לא שומעים אותך.

מאיר כהן: מיקי, האמן לי, אולי לא הבנתי נכון.

מאיר כהן: טיבי, בסוף תהיה ממשלה, האמן לי.

אחמד טיבי: אל תהיה בטוח.

מאיר כהן: מיקי, אני מכבד אותך, באמת אני מכבד אותך, יש בינינו חברות טובה מאוד, אבל קצת כואב לי שאתה אומר לי בבוקר: זה הסיכום.

מאיר כהן: אתה יכול להגיד לי שלא הבנתי את הסיכום, אני יכול להגיד לך שלא הבנתי את הסיכום, אבל אני עמדתי בסיכום והיה ראוי שהנשיאות תייצג את הכוחות בכנסת.

מאיר כהן: האמן לי, כשאתה בא לנשיאות שמייצגת את הכוחות בכנסת – ואני הייתי סגן במשך שבע שנים כאשר מי שעמד בראש זה הליכוד.

מאיר כהן: תשאלו את יולי אדלשטיין ותשאלו את יריב לוין אם אי-פעם בנשיאות היה ויכוח על משהו אחד.

מאיר כהן: דוד ביטן פה?

מאיר כהן: היה אי-פעם ויכוח?

אחמד טיבי: אני הכי ותיק בין הסגנים – לא היה ויכוח.

מאיר כהן: מעולם לא.

מכלוף מיקי זוהר: אני מבקש להודיע שמעכשיו לא אוכל לאפשר יותר מדקה וחצי–שתיים של דיבור משום שאנחנו רוצים להתקדם.

מכלוף מיקי זוהר: לגבי חלוקת הוועדות כפי שאנחנו רוצים להביא אותה למליאה, אני רוצה להזכיר שאת הוועדה לענייני החברה הערבית נצטרך להביא להצבעה במליאה היום.

מכלוף מיקי זוהר: לגבי ועדות החוץ והביטחון והכספים אנחנו רק צריכים להביא הודעה למליאה.

מכלוף מיקי זוהר: בוועדות הכספים והחוץ הביטחון, כפי שאמרתי, שלחתי את זה גם בהודעה אצלכם בקבוצה, החלוקה תהיה לפי 34.

מאיר כהן: ההודעה עם שמות?

מכלוף מיקי זוהר: כן, ההודעה צריכה להיות כבר עם שמות.

מכלוף מיקי זוהר: אני צריך לקבל את השמות מן הסיעות.

מכלוף מיקי זוהר: זו חלוקה לפי 34.

מכלוף מיקי זוהר: לגבי ההצעה על הוועדה לענייני החברה הערבית, שם אנחנו רוצים לעשות מסלול של 17 חברים, לפי החלוקה שדומה למה שהצענו.

מכלוף מיקי זוהר: זה אומר שארבעה יהיו של הליכוד, שניים של יש עתיד, ואחד מכל יתר הסיעות.

מכלוף מיקי זוהר: זה דומה להצעה שרציתי להציע בכספים ובחוץ וביטחון.

מכלוף מיקי זוהר: יש סיכום בינינו לבין הציונות הדתית לגבי חברות בוועדות, שהליכוד נותן מקום לציונות הדתית בוועדת הכספים.

מכלוף מיקי זוהר: בוועדת החוץ והביטחון אנחנו מתכוונים למנות את אופיר סופר.

זאב אלקין: אפשר להביא את זה בצורה מסודרת?

זאב אלקין: אנחנו מדברים פה על הרכב של ועדות.

זאב אלקין: אני חושב שמינימום ההוגנות הוא לשים על שולחן חברי הכנסת את ההרכב המדויק של כל אחת מן הוועדות.

מכלוף מיקי זוהר: הכול יועבר לכם במייל מסודר לפני שזה יגיע למליאת הכנסת.

רם שפע: עכשיו שוב שינית את זה.

קארין אלהרר: אבל עכשיו צריך להצביע.

עודד פורר: אני מצטרף לבקשה של חבר הכנסת אלקין.

זאב אלקין: אני אדם קשה תפיסה, אני לא מבין משמיעה.

זאב אלקין: מקובל בוועדת הכנסת ובוועדה המסדרת שמצביעים על הרכב הוועדה.

זאב אלקין: יש פה שלוש ועדות שאתה מציע להקים.

זאב אלקין: באחת מהן יש שאלה על הסמכויות.

זאב אלקין: צריך לקבל נייר מסודר, מה הסמכות, מה ההרכב הסיעתי שאתה מציע בכל ועדה, מה החישוב.

עודד פורר: חלק נכבד מחברי הוועדה מצטרפים לבקשה של חבר הכנסת אלקין.

בועז טופורובסקי: לא הבנתי בכלל מה ההצעה.

שלמה קרעי: איך תקימו ממשלה?

שלמה קרעי: לא הבנתם את זה, לא הבנתם את זה.

עודד פורר: בועז, אתה רוצה שיביאו לך את זה עם ניקוד.

בועז טופורובסקי: לא חייב ניקוד.

מכלוף מיקי זוהר: הדוברת הבאה היא חברת הכנסת קארין אלהרר, בבקשה.

מכלוף מיקי זוהר: אנחנו כותבים עכשיו את ההצעות בצורה מסודרת, ולבקשתו של חבר הכנסת זאב אלקין זה יועבר לכולם במייל מסודר.

אחמד טיבי: אני מבקש לפתוח גם את הסעיף של ועדת הכספים וועדת החו"ב.

זאב אלקין: לא במייל.

זאב אלקין: אני לא יכול עכשיו להדפיס את המכתב.

מכלוף מיקי זוהר: אתה רוצה שידפיסו לך גם?

מכלוף מיקי זוהר: תדפיסו את ההצעה לזאב אלקין ולאחרים.

קארין אלהרר: אני רוצה להבין, לחדד עד הסוף.

קארין אלהרר: הוועדה לענייני ערבים היא ועדה זמנית?

וליד טאהא: אין ועדה לענייני ערבים.

וליד טאהא: הוועדה לענייני החברה הערבית.

קארין אלהרר: זה מה שאתה מקים.

קארין אלהרר: זה אותו דבר.

קארין אלהרר: שלא יעשו לך הצגות.

קארין אלהרר: זה בדיוק אותו דבר.

וליד טאהא: בבקשה להשתמש בשם שהצענו.

וליד טאהא: תודה רבה.

מאי גולן: מיקי, אפשר לדעת בבקשה כמה דוברים יש?

מכלוף מיקי זוהר: אקרא את שמות הדוברים שנותרו.

מכלוף מיקי זוהר: מי שלא נרשם, שעכשיו יודיע לי כדי שארשום אותו, כי אחר כך אני נועל את רשימת הדוברים.

מכלוף מיקי זוהר: רשומים מירב בן ארי, אופיר כץ, רם שפע, עאידה תומא סלימאן, אורית סטרוק, קטי שטרית, עיסאווי פריג', זאב אלקין.

מכלוף מיקי זוהר: מי לא רשום ורוצה לדבר?

מכלוף מיקי זוהר: מרגי.

מכלוף מיקי זוהר: מי שהוא חבר בוועדה.

מכלוף מיקי זוהר: אתה חבר בוועדה?

מכלוף מיקי זוהר: אני מאפשר רק לחברי הוועדה.

מכלוף מיקי זוהר: עודד פורר, יואב סגלוביץ', אלכס קושניר, תמר זנדברג, יעל רון בן משה.

קארין אלהרר: אני רק מזכירה שאני באמצע רשות דיבור.

עופר כסיף: אין דבר כזה שרק חברי ועדה יכולים לדבר.

מכלוף מיקי זוהר: רק חברי ועדה.

רם שפע: כל חברי הכנסת רשאים לדבר.

רם שפע: אולי נקרא לעוד כמה תיכף.

עופר כסיף: מיקי, אתה לא יכול למנוע מחברי הכנסת לדבר.

קארין אלהרר: מיקי, הלוואי ותלמד את התקנון.

מכלוף מיקי זוהר: עופר כסיף, אוסאמה סעדי.

מכלוף מיקי זוהר: יש עוד דוברים?

מכלוף מיקי זוהר: סמי אבו שחאדה.

מכלוף מיקי זוהר: אני סוגר את רשימת הדוברים כי כולם כבר נרשמו.

יעקב מרגי: תגביל בזמן.

קארין אלהרר: מרגי, מה אתה נותן לו רעיונות?

רם שפע: מרגי, תן לו ללמוד לבד.

מכלוף מיקי זוהר: בהתאם להנחיית היועצת המשפטית, 30 שניות לכל אחד.

מכלוף מיקי זוהר: זה מספיק?

ארבל אסטרחן: זה בוודאי לא ההנחיה שלי.

מירב בן ארי: מה זה 30 שניות?

מכלוף מיקי זוהר: כמה זמן סביר בעיניך שחבר כנסת ידבר?

ארבל אסטרחן: 30 שניות זה בוודאי לא זמן סביר.

מכלוף מיקי זוהר: דקה זה זמן סביר?

ארבל אסטרחן: לא.

קארין אלהרר: אני מדברת לאט, אני צריכה קצת יותר זמן.

מכלוף מיקי זוהר: אגביל את הזמן בצורה דרמטית.

מכלוף מיקי זוהר: חברת הכנסת קארין אלהרר, בבקשה.

יעקב מרגי: אתה גם יכול להחליט שהדיון מוצה.

מכלוף מיקי זוהר: עזוב, באמת.

יעקב מרגי: תיתן לדבר, אבל בשלב מסוים אתה יכול לומר שהדיון מוצה.

מכלוף מיקי זוהר: קארין, בבקשה.

מכלוף מיקי זוהר: לא להפריע.

מכלוף מיקי זוהר: מי שיפריע מייד אקרא אותו בשלוש קריאות ואוציא אותו מן החדר.

קארין אלהרר: אני רוצה להעיר שניכר שהרבה זמן לא ניהלת דיונים כי שכחת את התקנון.

קארין אלהרר: לענייננו, הדיון בוועדה המסדרת מלמד שאתה מנהל את זה בצורה מאוד לא הגונה.

קארין אלהרר: תזכור את ניסיון העבר.

קארין אלהרר: תמיד הגלגל מסתובב.

קארין אלהרר: אל תנהלו את זה בחזירות, תנהלו את זה בהגינות.

קארין אלהרר: עודד, אני לא צודקת?

עודד פורר: לגמרי.

קארין אלהרר: כל ההתנהלות הזאת היא לא עניינית.

קארין אלהרר: בפעם שעברה לא הגענו להסכמות, היה לנו רוב, ועכשיו אתה מתנהל בצורה לא עניינית – ממציא סדר יום, מייצר הסכמות שלא היו מעולם.

קארין אלהרר: זה לא לעניין, מיקי.

מכלוף מיקי זוהר: חברת הכנסת מירב בן ארי.

מירב בן ארי: ראשית, אני רוצה לדעת מה קורה אם אין ועדת קורונה.

מירב בן ארי: אז אפשר להוריד את לוחות המיגון, נלחמנו וסיימנו עם הקורונה?

מירב בן ארי: אם לא אז למה לא מקימים ועדת קורונה?

מירב בן ארי: ווליד טאהא, יש פה ח"כים מעטים שעבדו ממש בכנסת של ארבע שנים, ובכנסת הזאת – במקרה שניהם יושבים כאן לידי – עבדנו למען החברה הערבית בחינוך, ברווחה, בפנים, בכלכלה, בכל מקום.

מירב בן ארי: האמן לי, הייתה עבודה – אפשר להגיד טובה יותר או טובה פחות, אבל עבדנו.

מירב בן ארי: אני אומרת לך בשיא הרצינות, לא בפופוליזם, כשאתה מקים ועדה כזאת אתה יוצר לכם גטו.

מירב בן ארי: אם אתם חלק מן החברה הישראלית כולה אז אנחנו מצפים שתהיו חלק מן החברה הישראלית בכל הוועדות.

מירב בן ארי: לא צריך להיות אחמד טיבי או עיסאווי פריג' בשביל זה.

מירב בן ארי: כל ישראלי שנמצא כאן צריך למחות נגד הוועדה המיותרת הזאת.

מירב בן ארי: ולא כי אנחנו חושבים שזה לא חשוב.

מירב בן ארי: זה חשוב מאוד, בעיקר ההתמודדות עם נושא האלימות, מה שמאיר כהן דיבר עליו, לגמרי.

מירב בן ארי: אבל אתם בכל מקום איתנו: בחינוך, ברווחה, בבריאות, כמו שראינו בשנה האחרונה.

מירב בן ארי: אז למה?

מירב בן ארי: אגיד לך מילה אחרונה.

מירב בן ארי: אני איתך.

מירב בן ארי: אמרה קארין – לא הקשבת לה, מיקי, אבל אתה יודע שגלגל מסתובב, בעוד שבוע או עשרה ימים היא יכולה לשבת במקומך ולתת כבוד גם לקואליציה וגם לאופוזיציה.

גלית דיסטל אטבריאן: סליחה, אפרופו כבוד, היא הרגע אמרה לי שמה שיש לי לומר לא מעניין אף אחד, אז ההתחסדות הטהרנית הזאת לא מקובלת.

מירב בן ארי: מי?

מירב בן ארי: אני אמרתי לך?

גלית דיסטל אטבריאן: לא.

גלית דיסטל אטבריאן: קארין.

מירב בן ארי: היא רק אמרה שהיא לא רוצה לקבל ממך הנחיות.

גלית דיסטל אטבריאן: היא אמרה שמה שיש לי לומר לא מעניין אף אחד.

גלית דיסטל אטבריאן: אז אם הנימוסים שלכם ככה - - -

מירב בן ארי: לא נכון.

מירב בן ארי: קודם כול, כשאת מדברת אל קארין, היא דיברה לפני כן, תאמיני שאנחנו אישיות משפטית נפרדת.

מירב בן ארי: את יכולה לפנות אליה.

מירב בן ארי: אני דיברתי בכלל על דבר אחר.

גלית דיסטל אטבריאן: גסות רוח היא גסות רוח.

עודד פורר: אני מציע לעשות הרמת מסך.

מירב בן ארי: אני רוצה להגיד לך רק מילה אחרונה כי היא נכנסה לי באמצע דבריי ביחס לדברים שבכלל לא אני אמרתי, אבל מילא.

גלית דיסטל אטבריאן: היא אמרה שלא מקשיבים לה.

גלית דיסטל אטבריאן: אמרתי שגם היא לא מקשיבה.

מכלוף מיקי זוהר: גלית, אני שוקל להיות הראשון בכנסת שקורא אותך לסדר.

מירב בן ארי: רק אגיד לך לסיכום.

מירב בן ארי: אני מצטערת שיש כאן את המגנים האלה אבל אם יכולתי הייתי באה ואומרת לך שזה שקר להקים את הוועדה הזו.

מירב בן ארי: זה עוול לחברה הערבית כולה, כי כך אנחנו רואים את זה באמת ולא שאתם חלק נפרד.

מירב בן ארי: ואוי ואבוי לנו אם הייתה קמה פה היום ועדה לענייני אתיופים או דרוזים או רוסים או כל אוכלוסייה אחרת.

מירב בן ארי: אם אתם חלק אז כולנו חלק.

מכלוף מיקי זוהר: תודה.

מכלוף מיקי זוהר: חבר הכנסת אופיר כץ, בבקשה.

אופיר כץ: אני רוצה לשים דגש על עניין טכני כי אני רואה שלחוצים פה מן הסמכויות, כאילו שמה שאנחנו מצביעים עליו הולך להיות קבוע לכל הכנסת.

אופיר כץ: אחרי שתקום הממשלה, אחרי שתקום הקואליציה תמיד אפשר לגשת לוועדת הכנסת ולשנות את הסמכויות.

מיכאל מלכיאלי: בטח שאפשר.

מיכאל מלכיאלי: ממה אתם חוששים?

מירב בן ארי: אופיר, אבל למה?

אופיר כץ: ועדה דומה הייתה גם בכנסת הקודמת.

קארין אלהרר: זה לא אותו דבר.

אופיר כץ: אפשר יהיה לגשת לוועדת הכנסת ולשנות ולגדר ולעשות לפי מה שנראה לנכון.

אופיר כץ: זה לא שאם מצביעים עכשיו זה יהיה לארבע שנים.

קארין אלהרר: אז אתה עובד עליו?

מכלוף מיקי זוהר: חבר הכנסת רם שפע, בבקשה.

רם שפע: אני מבקש לשאול את היועצת המשפטית.

מכלוף מיקי זוהר: אז אני עובר.

מכלוף מיקי זוהר: אחרי כן אחזור אליך.

מכלוף מיקי זוהר: חברת הכנסת עאידה תומא סלימאן, בבקשה.

אופיר כץ: אתם מציגים את זה כאילו מה שנקבע עכשיו יהיה קבוע.

אופיר כץ: תמיד יש את ועדת הכנסת ואפשר לשנות.

עאידה תומא סלימאן: חבר'ה, אני מבינה שאנחנו במשבר וכולם מחפשים איך לצאת מן הפלונטר הזה ולקבל רוב בוועדה כדי להסדיר את העניינים אבל אל תבלגנו את העניינים יותר מאשר להסדיר אותם.

עאידה תומא סלימאן: להציע ועדה כזו זה ליצור גטו בגלות, לא גטו בתוך המדינה, גטו בגלות, כדי שכל הנושאים שנוגעים לאוכלוסייה הערבית יטרונספרו לוועדה הזו ולא תהיה לה אפשרות להתקדם לשום מקום.

עאידה תומא סלימאן: הרי אנחנו יודעים שאפילו הוועדות הקבועות של הכנסת, הוועדות הסטטוטוריות גם כן מוגבלות באפשרות לעשות דברים ביצועיים והן לא אמורות לעשות שום דבר ביצועי.

עאידה תומא סלימאן: אז בואו לא נכסה.

עאידה תומא סלימאן: ידוע, לפניי אנשים רבים אמרו: תפסת מרובה – לא תפסת.

עאידה תומא סלימאן: בעצם נותנים אפשרות לדון בכול מן הכול.

עאידה תומא סלימאן: בסופו של דבר אי אפשר להגיע לכלום.

עאידה תומא סלימאן: אנחנו רוצים כן לטפל.

עאידה תומא סלימאן: כל הדיבורים על: לא טיפלתם באוכלוסייה, כאילו עכשיו מטפלים.

עאידה תומא סלימאן: כן טיפלתם – הפליתם, דיכאתם, הרסתם בתים, חוקקתם חוק שמפלה נגדנו ומוציא אותנו מכלל האזרחות הישראלית.

עאידה תומא סלימאן: אוי ואבוי אם יקומו בינינו אנשים שחשבו, כדי להיות מוכתרים, שייתנו יד להוצאתנו בכלל ולביצוע החזון של חוק הלאום שמסתכל עלינו כנתינים ולא כאזרחים שווים.

מכלוף מיקי זוהר: תודה חברת הכנסת עאידה תומא סלימאן.

מכלוף מיקי זוהר: חברת הכנסת אורית סטרוק.

קארין אלהרר: אשמח לקבל תשובה כמה אתם תומכים ברע"מ.

אורית סטרוק: חברת הכנסת המקסימה קארין אלהרר שאלה אם הציונות הדתית תתמוך בהקמת הוועדה הזו.

אורית סטרוק: לכן ביקשתי רשות דיבור, כדי להשיב לה ולהשיב לכולם.

אורית סטרוק: גם מאיר כהן בא לשאול.

אורית סטרוק: אנחנו כמובן מכירים בזה שיש אזרחים ערבים במדינת ישראל.

אוסאמה סעדי: אמרתי לה תודה רבה.

מכלוף מיקי זוהר: לא לזלזל ולא להפריע.

מכלוף מיקי זוהר: מי שיפריע יורחק מן הישיבה.

אורית סטרוק: אני לא יודעת לצעוק ולא אדבר תוך כדי שיצעקו.

אורית סטרוק: אני מבקשת שתגן על רשות הדיבור שלי.

אורית סטרוק: אנחנו תומכים בכל לב בכך שהבעיות המיוחדות שיש במגזר הערבי ייפתרו.

אורית סטרוק: אין לנו שום העדפה בין האופציה שהוצעה פה למשל על ידי חבר הכנסת אחמד טיבי, שזה יטופל בסוגיות נפרדות, או שהכול יטופל בוועדה אחת.

אורית סטרוק: בעינינו זה לא משנה.

אורית סטרוק: אנחנו מכירים בכך שחברי הכנסת האלה הם חברים בכנסת ישראל שרוצים לייצג את המגזר שלהם בדיונים ואין לנו שום בעיה שהם ידונו בוועדה.

אורית סטרוק: זה לא דומה בכלל לדברים אחרים שאנחנו מתנגדים אליהם.

אורית סטרוק: זה הכול.

מכלוף מיקי זוהר: אני מודה לך.

מכלוף מיקי זוהר: התשובה ברורה.

מכלוף מיקי זוהר: חברת הכנסת קטי שטרית, בבקשה.

קטי קטרין שטרית: ביום חמישי האחרון חנכנו, חבר הכנסת מלכיאלי ואנוכי, מועדון לניצולי שואה.

קטי קטרין שטרית: חברתי לאחד מניצולי השואה שביקש גם את מספר הטלפון שלי, והוא במקרה צופה בנו.

קטי קטרין שטרית: הוא ביקש לומר לכל חברי הכנסת שהשתמשו במילה "גטו", שהוא היה בגטו שבו הפרידו בינו לבין האוכלוסייה האזרחית ומשם לקחו אותם, חלק גדול ממשפחתו, למשרפות.

קטי קטרין שטרית: הוא ביקש בכל לשון של בקשה שיפסיקו להשתמש במילה "גטו" שפוגעת באנשים הניצולים, ששם הם היו צריכים לאסוף את הקליפות של תפוחי האדמה כדי לאכול אותן, כדי לא למות ברעב.

קטי קטרין שטרית: זה זילות השואה.

קטי קטרין שטרית: לא להשתמש במילה "גטו".

קטי קטרין שטרית: זה רחוק מאוד.

עופר כסיף: יש גם גטו בארצות הברית.

עופר כסיף: מה זה קשור?

קטי קטרין שטרית: כולם מסבירים למה צריכה לקום ועדה כזאת.

קטי קטרין שטרית: ולאותם חברים יקרים שפה מראים את הצביעות בגדולתה, הרי אם זו הייתה הצעה הפוכה כולם פה היו מסבירים למה צריכה לקום ועדה כזאת.

קטי קטרין שטרית: אז די לצביעות.

קארין אלהרר: לא נכון.

מירב בן ארי: ממש לא נכון.

מירב בן ארי: בגלל זה גם אמרתי לאופיר שהוא בן אדם רציני ושאלתי אותו למה.

מירב בן ארי: קטי, את ממש טועה.

מירב בן ארי: אין שום סיבה להקים את הוועדה הזו, שום סיבה.

מירב בן ארי: בגלל זה שאלתי את אופיר.

מירב בן ארי: גם את אישה רצינית מאוד ואת יודעת שיש לי הרבה הערכה אליך.

מירב בן ארי: הוועדה הזאת מיותרת.

קטי קטרין שטרית: לשיטתך היא מיותרת ולשיטת אחרים היא לא מיותרת.

קטי קטרין שטרית: אם ההצעה הזאת הייתה באה מצדכם היא הייתה הופכת להיות כאן הוועדה הכי חשובה.

מירב בן ארי: איך הסתדרנו כל השנים?

קטי קטרין שטרית: מבחינת

קטי קטרין שטרית: כם הכול פה פוליטי, נקודה.

מירב בן ארי: כי אתם מנהלים את זה לא פוליטי.

מירב בן ארי: ..

מכלוף מיקי זוהר: תודה קטי.

מכלוף מיקי זוהר: עיסאווי פריג', בבקשה.

מכלוף מיקי זוהר: לא להפריע.

עיסאווי פריג': אני רוצה רק לתקן: הכינוי "גטו" התחיל במאה השש-עשרה בוונציה.

קטי קטרין שטרית: לא להיתמם.

עאידה תומא סלימאן: את מיתממת עכשיו.

עיסאווי פריג': אני לא מיתמם, אני רק מציין עובדה.

עיסאווי פריג': אז לא לעשות מזה מה שהוא לא.

קטי קטרין שטרית: עאידה, אני גרתי בלוד, שם הערבים והיהודים גרו ביחד, לא בגטו.

מירב בן ארי: אז למה צריך ועדה אם אפשר ביחד?

קטי קטרין שטרית: ברמלה גרים ביחד.

מכלוף מיקי זוהר: לא להפריע.

מכלוף מיקי זוהר: אני קורא אותך לסדר פעם ראשונה.

מכלוף מיקי זוהר: חבר הכנסת עיסאווי פריג', בבקשה.

עיסאווי פריג': אני לא רוצה להאריך בדברים.

עיסאווי פריג': אני מבקש לפנות לבן הישוב, שכני, ווליד, שהוא גם גיסי מבחינה מסוימת.

עיסאווי פריג': אשתי היא קרובת משפחה שלו.

מכלוף מיקי זוהר: אני חושב שבכפר קאסם רע"מ קיבלו הכי הרבה קולות, יותר מכולם.

עיסאווי פריג': קיבלתם מתנה.

עיסאווי פריג': כפר קאסם זה מרכז של התנועה האסלאמית, רע"מ סיימו ראשונים.

קארין אלהרר: מיקי, ההתלהבות, ההתלהבות.

מכלוף מיקי זוהר: רק בדקתי.

מכלוף מיקי זוהר: אני חושב שיש לנו משימה משותפת.

עיסאווי פריג': מיקי, תן לי להגיד שני משפטים ואני אשתוק.

אחמד טיבי: שמת לב להתלהבות של מיקי מפני שרע"מ קיבלה מקום ראשון בכפר קאסם?

מכלוף מיקי זוהר: רק שאלתי.

אחמד טיבי: פתאום אתה מתלהב.

אחמד טיבי: לפני שלושה חודשים לא התלהבת.

מכלוף מיקי זוהר: לא נכון.

מכלוף מיקי זוהר: אני עדיין מתלהב.

אורית סטרוק: אפשר לקבל הערכת זמן להצבעה?

מכלוף מיקי זוהר: יש לך זמן.

קריאה: את יכולה לאכול גם פיצה בינתיים.

קארין אלהרר: יש ישיבות סיעה.

קארין אלהרר: עד מתי זה?

קארין אלהרר: תעשה הפסקה.

מכלוף מיקי זוהר: מבחינתי ברגע שתסתיים הישיבה.

עיסאווי פריג': זה לא מעניין אותך.

מכלוף מיקי זוהר: סליחה, בטח מעניין אותי.

מכלוף מיקי זוהר: אם בדקתי את התוצאות בכפר קאסם, לא מעניין אותי מה אתה אומר?

וליד טאהא: תנו לו לדבר.

וליד טאהא: זה באמת לא מכבד שכולם מדברים האחד עם השני.

עיסאווי פריג': מרצ קיבלה 20%, זה בסדר.

עיסאווי פריג': אני מבין את הרצון שלך, וזה יפה וצודק, לשרת את האנשים ששלחו אותך לכאן, כמונו, לשרת את כל החברה הערבית.

עיסאווי פריג': אבל אני אומר לך, ימים יגידו וההיסטוריה תכתוב: אתה נותן גול עצמי.

עיסאווי פריג': אתם נכנסים להיסטוריה שלנו כמי שתרם לשים אותנו אכן בגטו.

עיסאווי פריג': הוועדה למאבק בפשיעה בחברה הערבית, אמרת בעצמך שאתה רוצה לשדרג אותה לוועדה לענייני ערבים.

עיסאווי פריג': יעני, פשיעה משודרגת.

עיסאווי פריג': תבין לאן אתה מוביל אותנו.

עיסאווי פריג': האינטרס שלנו הוא להיות חלק מן החברה הישראלית כי שם אנחנו צריכים להיות.

עיסאווי פריג': אני מצטער מאוד על הליכוד, ואני לא מתפלא עליהם, זה האופי שלהם, כך הם בנויים.

עיסאווי פריג': כל הניסיונות, המשא ומתן בכדי שאתם תהיו איתם, זה כולו כלאם פאדי.

עיסאווי פריג': אני מכיר אותם.

עיסאווי פריג': פול גז בניוטרל.

קטי קטרין שטרית: קראת את הספרים של ז'בוטינסקי?

תמר זנדברג: איפה אתם ואיפה ז'בוטינסקי.

תמר זנדברג: ז'בוטינסקי מתהפך בקברו כשהוא רואה אתכם.

עודד פורר: שיירשמו בפרוטוקול דבריו של חבר הכנסת פינדרוס: למה הם תומכים בליכוד?

עודד פורר: כי הם שכחו את ז'בוטינסקי.

יעקב מרגי: גם לך אם היה ז'בוטינסקי היית שוכח אותו.

קטי קטרין שטרית: הם מזמן שכחו.

עיסאווי פריג': ווליד, אני מבקש ממך, תרד מזה.

עיסאווי פריג': זה לא לטובת הערבים במדינת ישראל, תשמע ממני.

עיסאווי פריג': עוד משפט בקשר לימינה.

עיסאווי פריג': אחרי שאני רואה את המשחק - - -

מאיר כהן: איך אחמד טיבי התאמץ בשביל גפני ועכשיו אתם תוקעים לו.

מכלוף מיקי זוהר: חבר הכנסת מאיר כהן, תיכף אנחנו נפתיע אותך גם בזה.

מירב בן ארי: עכשיו אתה מקים ועדה לענייני המגזר החרדי?

מירב בן ארי: שלכל מגזר תהיה ועדה משלו.

עיסאווי פריג': אני רוצה לבשר לך, תגיד לבעל הבית, לראש הממשלה של כולנו, בנימין נתניהו: צריך לתמוך בבחירות ישירות.

עיסאווי פריג': שמעת את מה שאני אומר?

עיסאווי פריג': בשביל מה לחכות לימינה שמשחקים איתנו את כל המשחק?

מכלוף מיקי זוהר: שמעתי את מה שאמרת.

מכלוף מיקי זוהר: אני לא יודע אם אתה יודע אבל אתמול כחבר בוועדת החוקה של הליכוד השתתפתי בישיבה, פתחנו את השורות, אהלן וסהלן.

עיסאווי פריג': אז תעביר את המסר הזה לראש הממשלה.

מכלוף מיקי זוהר: הכול פתוח.

מכלוף מיקי זוהר: יש לכם קארט בלאנש.

מכלוף מיקי זוהר: אנחנו לא כמו החבר'ה מן השמאל שאומרים: תלך.

מכלוף מיקי זוהר: אנחנו אומרים: בוא.

מכלוף מיקי זוהר: חבר הכנסת אלקין, בבקשה.

זאב אלקין: תודה רבה, אדוני היושב-ראש.

זאב אלקין: קודם כול, כמה הערות פרוצדורליות.

זאב אלקין: אנחנו עדיין לא קיבלנו מכם הצעות מפורטות להרכבי הוועדות.

מכלוף מיקי זוהר: תיכף תקבלו.

קארין אלהרר: ולכן אי אפשר להצביע.

זאב אלקין: לכן כמובן ברגע שנקבל אותן נצטרך ללמוד אותן ואוכל לחוות את דעתי.

זאב אלקין: כרגע אני לא יכול לדבר על הרכב הוועדות.

זאב אלקין: אבקש מראש את רשות הדיבור אחרי שהחומר יחולק, אשמח להתייחס גם לזה.

מכלוף מיקי זוהר: אני רוצה לומר לאדוני שלצערי לא אוכל להיענות לבקשתך.

מכלוף מיקי זוהר: תיכף נחלק לכולם את כל ההצעות.

זאב אלקין: ואז נוכל להתייחס.

זאב אלקין: כל מי שדיבר עד עכשיו דיבר באוויר כי הוא לא התייחס למה שיחולק.

מכלוף מיקי זוהר: הסברתי את זה היטב בעל פה ולכן זה מספיק זמן כדי שתוכלו גם להתייחס.

מכלוף מיקי זוהר: אם אדוני רוצה להתייחס הוא מוזמן להשתמש ברשות הדיבור שלו.

זאב אלקין: אשמח לקבל חוות דעת של היועצת המשפטית אבל אני לא מבין איך ניתן למנוע מחברי הכנסת להתייחס לגופה של ההצעה.

מכלוף מיקי זוהר: יהיה לכם את החומר לקראת ההצבעה.

זאב אלקין: לא.

זאב אלקין: מכובד בכנסת – כך לימדו אותי, יכול להיות שאתה רוצה לייסד כנסת אחרת – שלפני שמצביעים מקיימים דיון על מה שמצביעים.

זאב אלקין: היות ומה שמצביעים עדיין לא מונח על שולחננו אי אפשר לקיים על זה דיון.

זאב אלקין: כל מי שדיבר כאן דיבר באופן כללי על כל מיני סוגיות אבל הוא לא דיבר לא על סוגיית המפתח או על ההרכב הפרטני.

זאב אלקין: אשמח לשמוע את חוות הדעת של היועצת המשפטית של הוועדה.

זאב אלקין: לדעתי זכותם של חברי הכנסת, ברגע שהחומר יונח על שולחננו, להביע כל אחד את דעתו על המבנה וההרכב המספרי של הוועדה כי כרגע על זה אני לא יודע לדבר.

זאב אלקין: אני יודע לדבר אם כן ועדה לחברה הערבית או לא ועדה לחברה הערבית, אם כן מוסיפים נושא לסדר היום או לא מוסיפים נושא לסדר היום.

יצחק פינדרוס: זה הוסבר כאן.

זאב אלקין: אני לא מבין בעל פה.

מכלוף מיקי זוהר: חבר הכנסת זאב אלקין, אני עונה לך עכשיו כדי שחלילה לא תאבד את זכות הדיבור שלך.

מכלוף מיקי זוהר: בגלל שהסברנו את הנושא בעל פה - - -

זאב אלקין: לא הבנתי אותו בעל פה.

מכלוף מיקי זוהר: רגע, אדוני, אני לא עובד בקונסטלציה שאנשים לא מבינים כי זה דבר שאתה צריך לעבוד עם עצמך.

זאב אלקין: אני גם לא מכיר שמצביעים ודנים על הרכב ועדה בלי לדעת מה ההצעה.

רם שפע: מיקי זוהר, שינית את הצעתך שלוש פעמים.

מכלוף מיקי זוהר: אני מניח שחברי הכנסת יודעים להבין, וגם אתה אחד מהם.

רם שפע: מיקי, אמרת שלוש פעמים דברים אחרים אז ברור שאי אפשר להבין.

זאב אלקין: אשמח לשמוע את חוות דעתה של היועצת המשפטית, האם אין לנו זכות בסיסית לקבל את החומר, ללמוד אותו, אפילו תוך כדי הדיון, אבל המינימום הוא לקרוא אותו, ורק אז לקבל זכות דיבור ולנסות לשכנע אותך שאולי ההרכב צריך להיות אחר, אולי פה צריך להיות מספר אחר?

זאב אלקין: איך אתה מצפה שאני אתייחס?

זאב אלקין: איך אני אקיים דיון פרלמנטרי טהור בנתונים האלה?

קארין אלהרר: מיקי, תעשה הפסקה לישיבות סיעה.

אחמד טיבי: בימי שני כאשר יש ישיבות סיעה עושים הפסקה בוועדות.

אוסאמה סעדי: מיקי, כאילו שאתה לא יודע.

אוסאמה סעדי: אתה עושה את עצמך כאילו אתה לא יודע.

אוסאמה סעדי: בזמן ישיבות סיעה עושים הפסקה בישיבות.

אופיר כץ: אבל לכל מפלגה יש ישיבה בשעה אחרת.

קריאות: - - -

עיסאווי פריג': ארבל, מה את אומרת על קיום ישיבת ועדה בזמן ישיבות סיעה?

רם שפע: אולי נשמע את ארבל.

רם שפע: מיקי, תן ליועצת המשפטית לדבר.

מכלוף מיקי זוהר: חברים, שקט.

מכלוף מיקי זוהר: אני רוצה להודיע מספר הודעות, גם לך, חברי חבר הכנסת זאב אלקין.

מכלוף מיקי זוהר: ראשית, אחלק את החומר הכתוב לכולם בתוך כמה דקות.

קארין אלהרר: קודם ווליד יאשר.

מכלוף מיקי זוהר: עניין שני, לאחר שנחלק את החומר הכתוב, הסברתי כבר את הדברים בעל פה.

מכלוף מיקי זוהר: מבחינתי, לפי הראייה שלי, ותיכף תוכל לשמוע גם את עמדת היועצת המשפטית, אחרי שנחלק לכם את החומר הכתוב נאפשר לכם גם זמן לעבור עליו, ואם תרצו גם לפני ההצבעה תקבלו התייעצות סיעתית, אפילו ארוכה יותר, כדי להכריע לגבי ההצבעה שלכם.

זאב אלקין: אנחנו רוצים לנסות לשכנע אותך.

מכלוף מיקי זוהר: ישיבות הסיעה מתחילות בשעה 14:30.

זאב אלקין: לנו יש ישיבה ב-14:00.

זאב אלקין: אני כרגע בחרתי בך על חשבון ישיבת הסיעה.

מכלוף מיקי זוהר: אני מקווה שתבחר בי בעוד מקרים, לא רק פה.

מכלוף מיקי זוהר: בשעה 14:30 אנחנו נצא להפסקה עד השעה 15:00, ובשעה 15:00 נחדש את הדיון ונסיים אותו.

תמר זנדברג: נו, באמת, זה לא רציני.

עיסאווי פריג': זה מעט מדי.

מכלוף מיקי זוהר: אתם תצטרכו אולי לבדוק אפשרות להקדים את ישיבת הסיעה.

מכלוף מיקי זוהר: אתם רוצים לסיים את זה היום?

מכלוף מיקי זוהר: אי אפשר, אנשים רוצים לדבר, אני צריך לאפשר להם לדבר.

רם שפע: שעה 15:00 זה לא מספיק.

מכלוף מיקי זוהר: בואו נמשיך עוד 17 דקות.

קארין אלהרר: לאלקין יש ישיבה.

מיכאל מלכיאלי: בשעה 16:00 יש מליאה.

אופיר כץ: למה אתם רוצים לעכב את עבודת הכנסת?

אופיר כץ: אתם לא בכיתם במשך שבועיים?

אופיר כץ: מה אתם עושים עכשיו?

תמר זנדברג: מה עשית בשבועיים האלה?

תמר זנדברג: זה לא שבועיים, זה חודש.

תמר זנדברג: אתה אומר שרוצים להתקדם.

תמר זנדברג: וואלה יופי.

רם שפע: מה זה חשובה לך עבודת הכנסת.

בועז טופורובסקי: לדעתי יש עכשיו ישיבת סיעה.

עיסאווי פריג': איפה היית שבועיים וחצי?

רם שפע: אופיר, אם עבודת הכנסת הייתה חשובה לך היינו מקימים עוד ועדות.

קארין אלהרר: נתכנס ב-15:30.

מכלוף מיקי זוהר: חבר הכנסת אלקין, תמשיך.

זאב אלקין: לא הבנתי מה סוכם.

מכלוף מיקי זוהר: בשעה 14:30 אעשה הפסקה.

מכלוף מיקי זוהר: נחזור לפה בשעה 15:15 ואז נסיים לשמוע את הדוברים שנותרו, מי שלא הספיק לדבר.

מכלוף מיקי זוהר: לאחר מכן אעבור להצבעה.

מכלוף מיקי זוהר: הניירת תחולק עכשיו ותוכלו לדון בה עד להצבעה.

קריאה: אנשים כבר יצאו כי חשבו שיש הפסקה.

קריאה: אני רוצה לשכנע.

מכלוף מיקי זוהר: הדברים ברורים?

מכלוף מיקי זוהר: חבר הכנסת אלקין, בבקשה.

זאב אלקין: לא ברורים.

זאב אלקין: אני יכול להמשיך?

זאב אלקין: אני חוזר ואומר, ענייני ההפסקה חשובים אבל אני חושב שהמינימום של תקינות הליך פרלמנטרי – אדוני היושב-ראש, אני רוצה להזכיר לך שלצערי בבית הזה כבר נפסלו הליכים בגלל אי תקינות של הליך פרלמנטרי אז אני מציע לך לקחת את זה בחשבון.

זאב אלקין: מינימום של הליך פרלמנטרי זה שלכל חבר כנסת שהוא חבר ועדה ניתנת הזדמנות – היא יכולה להיות קצרה יותר או ארוכה יותר – אבל לאחר שהחומר על שולחנו ולאחר שהוא קרא את החומר לנסות לשכנע אותך לשנות, אולי להוסיף פה חבר, להוריד שם חבר, לשנות את המפתח, לשנות את הסמכויות של הוועדה.

זאב אלקין: כל מי שדיבר לפניי לא הייתה לו אפשרות להתייחס לזה, וגם לי אין כי אני עוד לא קיבלתי את החומר.

זאב אלקין: לכן אני מבקש ממך מראש את זכות הדיבור לאחר שהחומר יחולק ואלמד אותו לפחות כמה דקות, שאוכל לדבר שוב בסבב השני של הדוברים.

מכלוף מיקי זוהר: החומר אצלך עכשיו.

זאב אלקין: אני לא יכול ללמוד אותו תוך כדי דיבור.

זאב אלקין: אמרתי שאני קשה תפיסה, אני לא כמוך.

זאב אלקין: לכן אני מבקש מראש רשמית, ואני מציע גם לחברי כנסת אחרים להצטרף לבקשתי.

קארין אלהרר: מצטרפת.

זאב אלקין: לבקש את זכות הדיבור, גם מי שדיבר, עכשיו בעקבות החומר שמחולק.

זאב אלקין: זה קודם כול.

זאב אלקין: זה בעניין הפרוצדורלי.

זאב אלקין: עכשיו לגופם של דברים.

זאב אלקין: יש כאן כמה מהלכים שאני חייב להגיד, מצד אחד תמוהים, מצד שני מעניינים.

זאב אלקין: זה שיש פה איחוד כוחות בין רע"מ לבין הציונות הדתית זה אירוע משמח.

זאב אלקין: אגב, מן האירוע הזה אולי גם מפלגות אחרות יוכלו ללמוד כל מיני דברים.

זאב אלקין: חבר הכנסת סטרוק, אני מופתע שאתם תומכים בהעברה למשל של כל מה שקורה בנגב לסמכות של הוועדה הזאת, זה אירוע מעניין.

זאב אלקין: אבל בהחלט יש פה הפתעות.

זאב אלקין: אני חייב להגיד, מיקי, שהצלחת לעשות מה שראש הממשלה לא הצליח לעשות, לחבר את סמוטריץ' ורע"מ ביחד.

זאב אלקין: זה הישג אדיר.

זאב אלקין: מה שנתניהו לא הצליח, מיקי זוהר הצליח.

זאב אלקין: אז בהחלט אפשר לציין את אבן הדרך הזאת.

זאב אלקין: אולי אנחנו בדרך להגיע לממשלה סוף-סוף.

זאב אלקין: דבר שני שהפתיע אותי, ברגע שהחלטת לסטות מן ההקמה רק של שתי ועדות, שהן המינימום הנדרש על פי החוק, הופתעתי שלגבי הוועדה השלישית זה הכיוון שאליו הלכת.

זאב אלקין: אני זוכר, כשהתכנסנו עם יושב-ראש הכנסת למפגש הראשון של נציגי הסיעות אמר יושב-ראש הכנסת ואמרו כולם שלכאורה פרוצדורלית משפטית הדבר הדחוף לעשות, פרט לוועדת החוץ והביטחון ולוועדת הכספים, זה ועדת הקורונה כי יש בכל זאת החלטות בנושא הקורונה, אגב גם החלטות מקלות, שמישהו צריך לדון בהן ולאשר אותן, וכרגע אין אף ועדה בכנסת שמטפלת בזה פורמלית.

זאב אלקין: נאמר לנו במפגש הראשון שהדבר הראשון שצריך לעשות זה להקים את ועדת הקורונה.

זאב אלקין: הפלא ופלא, אנחנו פה מקימים ועדה שלישית, לא חוץ וביטחון ולא כספים, והיא לא ועדת הקורונה.

זאב אלקין: פתאום קורונה זה לא חשוב.

זאב אלקין: אתה יודע היטב למה – כי יפעת שאשא ביטון מועמדת להיות יושבת-ראש הוועדה ואתה יודע שיש לזה רוב ואתה מפחד להביא את זה לפה ובגלל זה מעכב את הקמת ועדת הקורונה ולמעשה פוגע בכל עבודת הכנסת ומחייב את מליאת הכנסת לדון עכשיו בכל הדברים שהממשלה מביאה בגלל שאין כאן ועדת קורונה.

זאב אלקין: לכן ההחלטה הזאת היא פגיעה חד-משמעית.

זאב אלקין: אני שוב מבקש להירשם לדיבור בסבב השני של הדיון לגבי הסוגיה של ההרכב.

מכלוף מיקי זוהר: תודה.

מכלוף מיקי זוהר: חבר הכנסת עודד פורר, בבקשה.

עודד פורר: אדוני, רק עכשיו חילקו לנו את הניירות.

זאב אלקין: סליחה, אני לא קיבלתי.

זאב אלקין: איפה החומר על הוועדה לענייני ערבים?

זאב אלקין: אני קיבלתי רק חומר על ועדת החוץ והביטחון, ועדת הכספים ומינוי סגנים.

אחמד טיבי: סליחה, פה מופיע השם שלי.

אחמד טיבי: אני מבקש לא להצביע על שמי אלא להגיד "גוש השינוי".

מכלוף מיקי זוהר: אני מצביע על השם שלך.

מכלוף מיקי זוהר: אתה יכול לא לבוא לנשיאות.

אחמד טיבי: איך אתה יכול?

אחמד טיבי: זה סיכום בינינו.

אחמד טיבי: אני לא מאלה שאתה סוחר איתם.

אחמד טיבי: אתה לא מבין?

אחמד טיבי: איתי לא סוחרים.

אחמד טיבי: תיפנו למאיר כהן והוא ייתן לכם שם.

מכלוף מיקי זוהר: אני ממנה את השמות האלה, זו ההחלטה שלי.

זאב אלקין: אי אפשר למנות מישהו שלא רוצה.

איתן גינזבורג: אתה תקבע למישהו אם הוא רוצה או לא רוצה?

מכלוף מיקי זוהר: זו ההחלטה שלי.

מכלוף מיקי זוהר: אני מביא את זה להצבעה.

מכלוף מיקי זוהר: הוועדה תכריע.

אחמד טיבי: מה זה "החלטה שלך"?

אחמד טיבי: מאיר כהן ימסור לך שם.

אחמד טיבי: זה זמני בכלל.

אחמד טיבי: כל מה שקורה פה זה סחר מכר.

עודד פורר: רק עכשיו קיבלנו את החומר ואנחנו רואים את הדברים בפעם הראשונה.

עודד פורר: אני צריך לקרוא את זה ואבקש להתייחס לדברים אחרי שנוכל ללמוד את החומר.

מכלוף מיקי זוהר: אדוני יכול להתייחס עכשיו.

מכלוף מיקי זוהר: לאחר מכן לא תינתן הזדמנות.

מכלוף מיקי זוהר: אדוני מוותר על זכות הדיבור שלו?

עודד פורר: לא, אני לא מוותר על זכות הדיבור.

מכלוף מיקי זוהר: לא אאפשר בנוסף.

עודד פורר: אתה מבקש ממני להתייחס למסמכים שעוד לא קראתי.

עודד פורר: אני לא מצליח להבין את השיטה ההפוכה הזאת שאתם נוהגים בה.

מכלוף מיקי זוהר: אדוני סיים?

מכלוף מיקי זוהר: חבר הכנסת יעקב מרגי.

מכלוף מיקי זוהר: מוותר.

עודד פורר: חילקת את המסמכים.

מכלוף מיקי זוהר: חבר הכנסת יואב סגלוביץ'.

מכלוף מיקי זוהר: לא נוכח.

עודד פורר: אני חושב שמן הראוי לפחות לאפשר.

עודד פורר: מיקי, זה לא עוזר כך.

עודד פורר: זה לא לכבודך אפילו.

עודד פורר: תן לקרוא את המסמכים כדי שנוכל להתייחס אליהם.

עודד פורר: אני לא מצליח להבין למה אתה חותך לי את רשות הדיבור באמצע.

עודד פורר: איזה מין דבר זה?

מכלוף מיקי זוהר: עודד, אאפשר לך לדבר.

מכלוף מיקי זוהר: אני החלטתי במקרה הספציפי הזה, לאור מערכות היחסים הנהדרות שלנו, אנסה לבדוק אפשרות לאפשר לך לדבר בהמשך הדיון.

עודד פורר: תדבר עם יושב-ראש הוועדה המסדרת.

עודד פורר: .. אתה מכיר אותו?

עודד פורר: אז דבר איתו ותשכנע אותו.

עודד פורר: אני מבקש את רשות הדיבור שלי אחרי ההפסקה.

מכלוף מיקי זוהר: חברת הכנסת יעל רון בן משה, בבקשה.

יעל רון בן משה: אני רציתי לדעת, כבוד היושב-ראש, כתושבת הגליל, כמי שגרה ברשות מעורבת, האם אביא סוגיות ועניינים לוועדה לענייני ערבים או לוועדות הרגילות?

יעל רון בן משה: ברשותך, אחזור על דבריי.

יעל רון בן משה: כתושבת ברשות מעורבת שגרה בגליל, אם ארצה להביא סוגיות לדיון בנושאי תכנון ובנייה, שירותי בריאות.

מכלוף מיקי זוהר: בנושא החברה הערבית תוכלי להביא את זה לדיון בוועדה הזאת.

יעל רון בן משה: לא, בנושא הגליל.

יעל רון בן משה: האם זה יידון - - -

מכלוף מיקי זוהר: ברגע שיקומו ועדות הכנסת בטח שתוכלי.

יעל רון בן משה: אני יכולה לסיים את דבריי?

יעל רון בן משה: תודה רבה.

יעל רון בן משה: פרופ' ברהום, מנהל המרכז הרפואי לגליל, העלה בפניי סוגיות.

יעל רון בן משה: המרכז הרפואי לגליל משרת 60% תושבי המגזר הערבי ו-40% יהודים.

יעל רון בן משה: האם נושא המרכז הרפואי לגליל יידון בוועדה לענייני החברה הערבית או בוועדות אחרות?

מכלוף מיקי זוהר: רק נושאים שקשורים למגזר הערבי.

יעל רון בן משה: זה קשור למגזר הערבי, 60% הם אזרחים מן המגזר הערבי.

מכלוף מיקי זוהר: אם אלה נושאים שקשורים למגזר הערבי תוכלי לפנות ליושב-ראש הוועדה ולבקש ממנו לעורר דיון, בהחלט.

יעל רון בן משה: נושא הגליל, ומכיוון שרוב האוכלוסייה בגליל הם ערבים, יידון בוועדה הזאת ולא בוועדות הרגילות של הכנסת.

יעל רון בן משה: כלומר תושבי הגליל לא יגיעו לוועדות הרגילות של הכנסת: ועדת הפנים, ועדת הכלכלה, אלא הדברים יידונו בוועדה לענייני החברה הערבית.

וליד טאהא: לגופו של עניין.

וליד טאהא: מה הקשר?

יעל רון בן משה: חשוב שנשים את זה על השולחן, שתושבי הגליל יבינו מה הבשורה שמביאים פה היום.

מכלוף מיקי זוהר: תודה, גברתי.

מכלוף מיקי זוהר: חבר הכנסת רם שפע, בבקשה.

רם שפע: אשמח לדבר אחר כך, אחרי שאלמד את החומר.

מכלוף מיקי זוהר: חברת הכנסת תמר זנדברג.

מכלוף מיקי זוהר: לא נמצאת.

מכלוף מיקי זוהר: יואב, אתה רוצה לדבר?

מכלוף מיקי זוהר: קודם הקראתי את שמך.

יואב סגלוביץ': אני חושב שמתישהו צריך לשנות את השם של הוועדה המסדרת לוועדה מארגנת.

איתן גינזבורג: מבלגנת.

יואב סגלוביץ': פשוט יושב-ראש הוועדה נתפס לשם של ועדה מסדרת והוא מסדר דברים.

יואב סגלוביץ': הרעיון המרכזי בכנסת הוא לארגן דברים בצורה פרוצדורלית נכונה.

יואב סגלוביץ': לכן אני מבקש שני דברים.

יואב סגלוביץ': הדבר הראשון, אני אומר פה לחברי ווליד טאהא, לא הייתי חבר קבוע בוועדה למאבק באלימות בחברה הערבית.

יואב סגלוביץ': הייתי מגיע כמעט לכל הדיונים בלי להיות חבר.

יואב סגלוביץ': לכן אני מרגיש מספיק נוח לומר גם פה, גם עכשיו והיום, שמה שנעשה בהצעה הזאת הוא באמת מתוך הרעיון שרוצים לסדר דברים, לא לארגן אותם ולא לטפל בהם.

יואב סגלוביץ': אני חושב שזה לא התכלית המרכזית של הוועדה.

יואב סגלוביץ': התהליך שבחר יושב-ראש הוועדה, להחליט להכניס את הנושא הזה לסדר היום בצורה הזאת, בלי שלפני זה ניתן לנו סיפק לחשוב על העניין והאם זה נכון אל מול דברים חשובים לא פחות שצריכים לטפל בהם, לכן אני מבקש, אני לא רוצה להאריך בדברים עכשיו, אבקש את רשות הדיבור לאחר מכן, אחרי שנקרא את החומר.

מכלוף מיקי זוהר: לא אוכל, לצערי הרב, אדוני.

מכלוף מיקי זוהר: חבר הכנסת עופר כסיף.

יואב סגלוביץ': אני לא יודע אם לא תוכל.

יואב סגלוביץ': אני אומר שאני מבקש כרגע לדבר על החומר שהגיע לכאן.

מכלוף מיקי זוהר: לא אוכל לאפשר.

מכלוף מיקי זוהר: אאפשר לכם התייעצות סיעתית רחבה יותר, תדונו ותכריעו.

יואב סגלוביץ': חבר הכנסת זוהר, מיום שני שעבר היה לך זמן לעשות את הדבר הזה.

מכלוף מיקי זוהר: לא מדובר פה במאמר דעה.

מכלוף מיקי זוהר: מדובר פה במספרים, בשמות, בהרכבים.

מכלוף מיקי זוהר: אתם צריכים להחליט האם אתם בעד זה או נגד זה.

יואב סגלוביץ': לא נתת את החומר הזה, ועכשיו אתה אומר שלא יהיה זמן.

יואב סגלוביץ': זה נושא חדש שלא היה.

מכלוף מיקי זוהר: חבר הכנסת עופר כסיף, זכות הדיבור שלך.

עופר כסיף: אני מבקש לדבר אחרי ההפסקה.

מכלוף מיקי זוהר: חבר הכנסת אוסאמה סעדי, כנ"ל?

מכלוף מיקי זוהר: אתה רוצה לדבר עכשיו או אחרי ההפסקה?

אוסאמה סעדי: אחרי ההפסקה.

מכלוף מיקי זוהר: נשארו שמונה דוברים שנרשמו לדיבור.

מכלוף מיקי זוהר: אחרי ההפסקה נאפשר לכם לדבר.

מכלוף מיקי זוהר: ההצעות נשלחות גם בקבוצה.

מכלוף מיקי זוהר: אנחנו יוצאים להפסקה.

מכלוף מיקי זוהר: הדיון יתחדש בשעה 15:15.

מכלוף מיקי זוהר: אני מבקש לחדש את הדיון.

מכלוף מיקי זוהר: אני מעדכן, גבירותי היועצת המשפטית ומנהלת הוועדה, קיבלנו אישור מיושב-ראש הכנסת להמשיך את הדיון תוך כדי קיום המליאה משום שמדובר בנושא חשוב, בהתחלת עבודת הכנסת, הקמת נשיאות.

מכלוף מיקי זוהר: הנושא הזה מספיק חשוב כדי שהוא יוכל להידון בזמן המליאה.

עידית סילמן: מיקי, אילו הצבעות מגיעות מפה למליאה?

עידית סילמן: נושא הסגנים גם מגיע למליאה?

ארבל אסטרחן: גם הסגנים וגם הקמת ועדה מיוחדת לענייני החברה הערבית.

מכלוף מיקי זוהר: חבר הכנסת אוסאמה סעדי, בבקשה.

סמי אבו שחאדה: אנחנו צריכים לאשר את זה שאנחנו ממשיכים למרות המליאה?

מכלוף מיקי זוהר: לא.

סמי אבו שחאדה: יש לנו אפשרות להצביע על זה?

מכלוף מיקי זוהר: לא.

מכלוף מיקי זוהר: יש לנו אישור מן היושב-ראש.

יעקב מרגי: סמי אבו שחאדה, אתה מתעקש לעצבן אותנו.

סמי אבו שחאדה: אני שואל כדי להבין.

יעקב מרגי: אתה מבין טוב-טוב.

סמי אבו שחאדה: כחברי הוועדה אנחנו יכולים להעלות את זה להצבעה, את מה שאמר מיקי זוהר?

מכלוף מיקי זוהר: לא.

ארבל אסטרחן: יושב-ראש הוועדה מחליט מתי מתקיימת הישיבה ויושב-ראש הכנסת נדרש לאשר את הפעלת הוועדה במקביל למליאה.

סמי אבו שחאדה: אנחנו כחברי הוועדה לא יכולים לערער?

סמי אבו שחאדה: תודה.

אוסאמה סעדי: אדוני היושב-ראש, חבריי חברי הכנסת, קודם כול, לפני שאתייחס לוועדה המיוחדת לענייני החברה הערבית, ותיכף אפנה לחברי ווליד בעניין הזה, אני פונה ליועצת המשפטית כדי לקבל חוות דעת משפטית.

אוסאמה סעדי: אני חושב שאין אפשרות בתקנון, אדוני היושב-ראש והיועצת המשפטית, להקים ועדה מיוחדת זמנית, פרט לשתי הוועדות שהתקנון מדבר עליהן.

ארבל אסטרחן: היא לא זמנית.

אוסאמה סעדי: אמרתם שזה זמני, כך הבנתי.

אוסאמה סעדי: גם מלכיאלי ומרגי אמרו וגם כולם אמרו שנכון שיש הרבה בעיות בחברה הערבית, אם זה בעיות של תכנון ובנייה ואם זה פשיעה ואם זה בעיות בחינוך ובעיות בכפרים הלא מוכרים בנגב.

אוסאמה סעדי: כל הסמכויות האלה מחולקות בין הוועדות הקבועות והסטטוטוריות, וגם עניין הפיתוח הכלכלי בחברה הערבית, מי כמו יו"ר ועדת הכלכלה הקודם שיושב כאן, סגן יושב-ראש הכנסת, יודע.

אוסאמה סעדי: כל הסמכויות האלה מחולקות בין הוועדות.

אוסאמה סעדי: לכן אני פונה ליועצת המשפטית.

אוסאמה סעדי: בזמנו אנחנו תמכנו, כאשר היינו ברשימה המשותפת, בטיפול בעניין מיוחד של פשיעה ומיגור אלימות בחברה הערבית.

יעקב מרגי: הוועדה לזכויות הילד, באיזה נושאים היא דנה?

יעקב מרגי: בנושא חינוך ילדים ששייך לוועדת החינוך, בנושא בריאות ששייך לוועדת הבריאות.

אוסאמה סעדי: אתה משווה בין הוועדה לזכויות הילד לבין ועדה לענייני הערבים?

יעקב מרגי: בהגדרה המשפטית.

אוסאמה סעדי: שישה נושאים שהם בליבה של כל הוועדות בכנסת.

אוסאמה סעדי: לכן החשש שלנו, אדוני היושב-ראש - - -

וליד טאהא: זו אכן הכוונה, אוסאמה, שהוועדה תעסוק בכל הסוגיות של החברה הערבית.

אוסאמה סעדי: ווליד, אני מבין את זה, אבל אתה מסכים איתי שוועדה כזאת, ככל שתהיה, לא תספק ולא תוכל לפתור את הסוגיות.

וליד טאהא: אתה עוד תופתע.

מכלוף מיקי זוהר: חבר הכנסת סעדי, אתה הולך להיות מופתע עד כמה הוועדה הזאת תהיה עוצמתית, עם השפעה אמיתית על החברה הערבית.

מכלוף מיקי זוהר: אתה תופתע.

מכלוף מיקי זוהר: זו תהיה ועדה משמעותית מאוד.

אוסאמה סעדי: זה הכול תרמית, הונאה אחת גדולה.

אוסאמה סעדי: אני פונה לווליד טאהא חברי.

אוסאמה סעדי: אתם מסתמכים על הקולות של הציונות הדתית ועל הקולות של הליכוד ועל הקולות של ימינה.

אוסאמה סעדי: זו אותה ממשלה שלא רוצה שאתם תתמכו בה.

אוסאמה סעדי: אבל עכשיו מכיוון שהם צריכים אתכם - - -

וליד טאהא: חלק מן השמות יהיו בכל ממשלה שתקום, יש בעיה.

אוסאמה סעדי: אתה יודע למה אני מתכוון.

אוסאמה סעדי: אתה ואני וכל החברה הערבית התנגדנו למינויו של הפרויקטור פרנקו למאבק באלימות בחברה הערבית, כי אמרנו שאנחנו לא רוצים מושל צבאי.

אוסאמה סעדי: ועד ראשי הרשויות הערביות וועדת המעקב, התנגדנו לזה, ואפילו ועד ראשי הרשויות קראו לו מושל צבאי.

אוסאמה סעדי: אתה ואני התנגדנו לו.

אוסאמה סעדי: אמרנו: אין דבר כזה פרויקטור שייקח את כל הסמכויות.

אוסאמה סעדי: זו ועדה זמנית.

אוסאמה סעדי: אתה יודע שכאשר תקום ממשלה הכול יתבטל.

אוסאמה סעדי: חבל, אנחנו נתמוך בוועדה שהייתה בכנסת הקודמת אבל כאן זה סחר מכר.

אוסאמה סעדי: אני רוצה תשובה, כי ארבל אמרה שזו לא ועדה זמנית ואתה אמרת שזו ועדה זמנית.

יעקב מרגי: זו ועדה מיוחדת.

יעקב מרגי: קשה להבין?

יעקב מרגי: היא לא זמנית.

מכלוף מיקי זוהר: לא אמרתי שהיא זמנית.

אוסאמה סעדי: אתה אמרת שהיא זמנית.

אוסאמה סעדי: גם ארבל אמרה שהיא זמנית.

אוסאמה סעדי: אז אנחנו רוצים להבין מה קורה.

מכלוף מיקי זוהר: אני אומר לך כיושב-ראש הוועדה, הוועדה הזאת היא לא ועדה זמנית.

מכלוף מיקי זוהר: מבחינתי היא ועדה שתפעל עד סוף הכנסת העשרים-וארבע.

איתן גינזבורג: אז מי ידון בתכנון ובנייה?

מכלוף מיקי זוהר: ברגע שתקום קואליציה ותקום ממשלה יחליטו האם הוועדה הזאת נשארת או לא נשארת.

וליד טאהא: עד עכשיו אף אחד לא דן, אין תכנון, יש בלגן.

וליד טאהא: אנחנו רוצים להזיז את זה.

מכלוף מיקי זוהר: כפי שאמר חבר הכנסת אופיר כץ, כשתקום פה קואליציה, כשתקום פה ממשלה יעשו מה שרוצים.

וליד טאהא: את הוועדות לא מעניינת החברה הערבית.

וליד טאהא: כל החברים שלי יודעים את זה.

מכלוף מיקי זוהר: חבר הכנסת ווליד טאהא, אני לא יכול ביום הזה לקרוא אותך לסדר.

אוסאמה סעדי: ווליד, אתה חסין היום, מה שלא תעשה.

מכלוף מיקי זוהר: חבר הכנסת סמי אבו שחאדה, האם אתה רוצה לדבר?

מכלוף מיקי זוהר: בבקשה.

סמי אבו שחאדה: אדוני היושב-ראש, חברי וחברות הכנסת, בבודפשט אחד מן המקומות היותר ססגוניים הוא השוק.

סמי אבו שחאדה: אני רוצה לייעץ פה, מכיוון שהמדינה במשבר כלכלי קשה בשל הקורונה, אני חושב שכדאי להביא את התיירים בסוף מאי לשוק שקורה כאן.

סמי אבו שחאדה: הוועדה המסדרת החליטה היום לסדר את החברה הערבית.

סמי אבו שחאדה: היא רצתה להמציא משהו.

סמי אבו שחאדה: אני רוצה לשמוע פה את דעתה של היועצת המשפטית.

סמי אבו שחאדה: חשוב לי גם לשמוע תשובות, לא רק לשאול את השאלות.

סמי אבו שחאדה: הסמכויות של הוועדה הזאת לא כל כך ברורות.

סמי אבו שחאדה: יש ממשלה מחוץ לממשלה, ליד הממשלה, מעל הממשלה, אני לא בדיוק יודע מה זה.

סמי אבו שחאדה: אני רוצה לדעת לגבי הסמכויות, האם הוועדה הזאת תוכל לטפל גם במספרות בחברה הערבית או לא תוכל לטפל במספרות בחברה הערבית?

יעקב מרגי: אני מבין שאתה מתעקש להפוך את זה לשוק.

מכלוף מיקי זוהר: עם כל הכבוד לך, לא אאפשר לענות על השאלה הזאת.

מיכאל מלכיאלי: בוודאי לא בספירת העומר כשאין מספרות.

מכלוף מיקי זוהר: אני לא עונה לשאלות מזלזלות.

מכלוף מיקי זוהר: תשאלו שאלות רציניות.

וליד טאהא: מי שיענה לסמי זה הציבור הערבי.

וליד טאהא: אתה לא צריך לענות לו.

וליד טאהא: הוא לועג לציבור הערבי והציבור הערבי יענה לו, אתה אל תענה לו.

וליד טאהא: תן לציבור הערבי לענות לו.

וליד טאהא: הוא לועג לציבור הערבי שבחר בו.

סמי אבו שחאדה: אני רוצה בבקשה להמשיך את השאלות ליועצת המשפטית.

שלמה קרעי: ווליד, הציבור הערבי אף פעם לא עניין אותו.

מכלוף מיקי זוהר: זמן הדיבור מוגבל פה, אני לא מאפשר עד אין-סוף.

סמי אבו שחאדה: לגבי הסמכויות של הוועדה לאחר הקמת הממשלה, אני רוצה שנדע על מה אנחנו מצביעים.

סמי אבו שחאדה: יש עכשיו ועדה חדשה, שהיא ממשלה ליד הממשלה.

סמי אבו שחאדה: לגבי הסמכויות שלה אחרי שתוקם ממשלה, האם הוועדה הזאת ממשיכה להתקיים או לא?

סמי אבו שחאדה: מה אורך הזמן של החלטת הוועדה הזאת?

מכלוף מיקי זוהר: את זה צריך לשאול את הממשלה שתוקם ואת הקואליציה שתוקם.

סמי אבו שחאדה: לגבי ערבים בערים המעורבות ובמועצות האזוריות, אם רוצים לטפל בביוב ביפו ובאותו בניין גרים יהודים וערבים, האם הוועדה הזאת יכולה לדאוג רק לצינור שמגיע לבית של הערבים ולא להמשיך לחלק שמגיע לבית של היהודים, או שהיא לא תוכל להתמודד עם העניין הזה?

מיכאל מלכיאלי: כשיגיע הסיפור נחשוב מה לעשות.

אפרת רייטן: זו שאלה עקרונית, אתה צודק.

סמי אבו שחאדה: יש כמעט 200,000 תושבים בלוד, רמלה, יפו, חיפה, עכו, כרמיאל, נוף הגליל.

סמי אבו שחאדה: שיח' דנון נמצא במועצה אזורית, עין רפא נמצא במועצה אזורית ויש גם הרבה מועצות אזוריות אחרות.

סמי אבו שחאדה: אני רוצה לדעת לגבי סמכויות הוועדה.

מכלוף מיקי זוהר: אדוני מתבקש לסיים את דבריו.

סמי אבו שחאדה: ושאלה אחרונה, אני רוצה להבין, במקומות שיש בהם ערבים בישובים יהודיים, למשל תלמידים ערבים בגימנסיה בתל אביב, הוועדה הזאת יכולה לטפל בתלמידים הערבים שנמצאים ברחובות, ראשון לציון, תל אביב וכולי, או שמבחינת הסמכויות שלה היא לא יכולה לדאוג לערבים האלה, היא יכולה לדאוג למשל רק לערבים בכפר קאסם?

סמי אבו שחאדה: אני מבקש תשובות מן היועצת המשפטית לשאלות הללו כדי שאדע על מה אני אצביע.

מיכאל מלכיאלי: אנחנו סומכים על יושב-ראש הוועדה שידון במה שהוא חושב לדון.

סמי אבו שחאדה: אני מבקש שכולנו נדע על מה אנחנו מצביעים.

מיכאל מלכיאלי: תמים אתה לא.

סמי אבו שחאדה: אני מבקש תשובות.

מכלוף מיקי זוהר: שמעתי.

מכלוף מיקי זוהר: חבר הכנסת רם שפע, בבקשה אדוני, הבמה לרשותך.

רם שפע: רק הערה אגבית.

רם שפע: ככל שאני יודע, אפרופו מלכיאלי, אם אתה מפנה שאלה ליועצת המשפטית אז בהחלט יושב-ראש הוועדה צריך להתייחס לכך.

מכלוף מיקי זוהר: היושב-ראש צריך להחליט אם הוא מאפשר לענות לשאלה או לא מאפשר.

אוסאמה סעדי: עוד לא קיבלנו תשובה אם זה קבוע או זמני.

קארין אלהרר: מה אתה מנסה להסתיר?

מכלוף מיקי זוהר: אני נותן את רשות הדיבור בדיונים.

מכלוף מיקי זוהר: בהמשך כאשר יסתיימו השאלות אבקש מן היועצת המשפטית להתייחס לדברים שהיא שמעה באופן מסודר.

מכלוף מיקי זוהר: כל מה שהיא חושבת שהוא רלוונטי ועלה במסגרת הדיון היא תוכל להתייחס אליו בהחלט, אבל לא עכשיו.

מכלוף מיקי זוהר: לא נעשה דיון של שאלות ותשובות.

סמי אבו שחאדה: מיקי, מה ההגדרה שלך לרלוונטי?

סמי אבו שחאדה: כדי שאבין אם אני אקבל תשובות או לא.

מכלוף מיקי זוהר: מי שצריך להגדיר מה רלוונטי ומה לא רלוונטי זה היועצת המשפטית לוועדה.

מכלוף מיקי זוהר: היא כרגע שומעת את הדברים.

מכלוף מיקי זוהר: מה שהיא חושבת שרלוונטי, היא תשיב עליו.

סמי אבו שחאדה: ארבל, נשמח לקבל תשובות.

מכלוף מיקי זוהר: היא שמעה את השאלות.

מכלוף מיקי זוהר: חבר הכנסת רם שפע.

רם שפע: אני רוצה להסב את תשומת לבך, אדוני היושב-ראש, אתם מקימים פה ועדה שיש לי הרבה מה להגיד עליה אבל גם יכולים להידון בו נושאים חשובים.

רם שפע: אבל במקביל אתם מונעים בינתיים מוועדות אחרות להתקיים.

רם שפע: למשל כרגע ועדת החינוך כאמור לא מתכנסת מאז שאני עזבתי אותה, כי נוח לממשלה שאף אחד לא מפקח על החינוך, והרבה תקנות צריכות להגיע לוועדה הזאת.

יעקב מרגי: כל הוועדות לא מתקיימות.

יעקב מרגי: אף פעם לא היו ועדות לפני כינון הממשלה פרט לפעם אחת, היה תקדים בוועדת החינוך בראשותי בתחילת שנת לימודים.

רם שפע: אני רוצה להגיד לשניכם, ידידיי מלכיאלי ומרגי, אתם יודעים היטב כמוני שתקנות הקורונה נכנסו לתוקף בשנה שעברה ושינו מהותית את היחס שבין הממשלה לכנסת.

רם שפע: למה אני אומר את זה?

רם שפע: כי אם למשל יש תקנות שאמורות להגיע לוועדות והן כרגע תקועות, למשל בנושא תשלומי הורים, דבר שמונע מתיכוניסטים בישראל - - -

אופיר כץ: אתה יכול להביא את זה לוועדת הכספים.

רם שפע: קודם כול, אתה לא יכול בינתיים להביא את זה לשום מקום כי הוועדות הזמניות עוד לא קמו.

קטי קטרין שטרית: כשתקום ועדת הכספים תעשה את זה.

רם שפע: אני מזכיר לך שהיו כל מיני חברי ועדות שניסו לגרום לכולם לדבר מהר, והיו על זה עתירות לבג"ץ, אז אני מציע לך עצה חברית, לתת לכולם לדבר.

מכלוף מיקי זוהר: אין שום בעיה, דרככם סלולה לבג"ץ.

קטי קטרין שטרית: מאיימים עלינו בבג"ץ?

מכלוף מיקי זוהר: אני לא מוטרד מזה.

מכלוף מיקי זוהר: אני רוצה להזכיר לך, יש מונח כזה: הפרדת רשויות.

מכלוף מיקי זוהר: כנסת זה כנסת.

מכלוף מיקי זוהר: אף אחד לא צריך להתערב בענייניה.

בועז טופורובסקי: גם לא ראש הממשלה.

רם שפע: יש לי שאלה שאשמח מאוד שהיועצת המשפטית תתייחס אליה.

רם שפע: אני מבין שהוועדה הזאת לא קבועה.

רם שפע: נכון?

מכלוף מיקי זוהר: היא קבועה.

רם שפע: אני רוצה לשאול את היועצת המשפטית כמה חברי כנסת יכולים להיות חברים בוועדה קבועה.

מכלוף מיקי זוהר: השאלה שלך נרשמה.

רם שפע: לפי מה שאני יודע, יכולים להיות רק 15, ובהצעה שהגיעה אלינו יש 17 חברים.

ארבל אסטרחן: היא ועדה מיוחדת.

ארבל אסטרחן: היא לא מוגבלת בזמן אבל היא מיוחדת.

ארבל אסטרחן: לא מוסיפים עכשיו בתקנון הכנסת עוד ועדה.

מכלוף מיקי זוהר: ארבל, אני מעדיף שנענה על הכול ביחד בבת אחת כי אחרת יהיו פה שאלות ותשובות וזה לא ייגמר.

מכלוף מיקי זוהר: השאלה שלך נרשמה.

רם שפע: אני רק מוסיף לשאלה ואומר שהיא מוגבלת בזמן ככל שאני מבין כי בתקנון רשום שאם היא ועדה מיוחדת זה אומר שהיא צריכה להיות מוגדרת בזמן, אנחנו צריכים להגדיר עד מתי היא תהיה.

רם שפע: או שהוועדה מוגבלת בזמן ונצטרך לקבוע אותו פה, זה מה שהתקנון אומר, או שהוועדה קבועה ולא מוגבלת בזמן.

רם שפע: אחד מן השניים יהיה.

רם שפע: צריך להגדיר את הוועדה הזאת בזמן.

מכלוף מיקי זוהר: תודה.

מכלוף מיקי זוהר: חבר הכנסת עופר כסיף – לא נמצא.

מכלוף מיקי זוהר: חבר הכנסת עודד פורר, בבקשה אדוני.

עודד פורר: תודה.

עודד פורר: אני מוותר.

מכלוף מיקי זוהר: חבר הכנסת אלכס קושניר.

אלכס קושניר: אני מוותר.

מכלוף מיקי זוהר: חבר הכנסת יואב סגלוביץ'.

יואב סגלוביץ': אני לא רוצה לדבר.

יואב סגלוביץ': הבנתי הכול.

מכלוף מיקי זוהר: חבר הכנסת זאב אלקין – לא נמצא.

מכלוף מיקי זוהר: אחכה עד שהוא יגיע לפה.

מכלוף מיקי זוהר: חבר הכנסת עופר כסיף לא נוכח.

מכלוף מיקי זוהר: חברת הכנסת תמר זנדברג איננה נוכחת.

מכלוף מיקי זוהר: חבר הכנסת בועז טופורובסקי, אתה רוצה לדבר?

בועז טופורובסקי: יש לי שאלה: אתה מתכוון לכנס את הוועדה המסדרת בהמשך היום?

מכלוף מיקי זוהר: בהמשך היום, אחרי שנצביע ונאשר את זה אנחנו נצטרך ללכת למליאה ולאשר שם את הקמת הוועדה הנוספת, בנוסף להודעה על ועדת הכספים וועדת החוץ והביטחון.

מכלוף מיקי זוהר: אחר כך אני אכנס את הוועדות עצמן כדי להקים אותן, גם את ועדת הכספים, גם את ועדת החוץ והביטחון וגם את הוועדה המיוחדת, כדי לבחור יושבי-ראש.

מירב בן ארי: אתה עושה הצבעה עכשיו על הכול?

מכלוף מיקי זוהר: כן, על שלושת הנושאים.

בועז טופורובסקי: גם את הוועדה המסדרת תכנס עוד היום?

מכלוף מיקי זוהר: אני חושב שאין צורך לכנס את הוועדה הזאת היום.

מכלוף מיקי זוהר: חבר הכנסת יועז הנדל, אתה רוצה לומר משהו, אדוני?

מכלוף מיקי זוהר: תאפשרו לחבר הכנסת יועז הנדל לדבר.

יועז הנדל: תודה.

יועז הנדל: לחברים שמצביעים בעד הוועדה המיוחדת, אני רוצה לציין שאנחנו מפקידים בידי הוועדה את כל נושא חוק קמיניץ שקשור לבנייה בחברה הערבית.

יועז הנדל: אני מבין שזה על דעת הליכוד שמצביע בעד.

יעקב מרגי: מפקידים בידיה לדון.

עודד פורר: לדון ולהצביע.

עודד פורר: יש להם סמכויות של ועדה.

עודד פורר: מה זה לדון?

מירב בן ארי: מרגי, גם לחוקק.

יועז הנדל: אני לא רואה פה את אורית סטרוק מצביעה בעד זה.

יועז הנדל: בסוגיית הנגב, רק נשים על השולחן, הציונות הדתית, ואתה חבר הכנסת שלמה קרעי, אתה מפקיר את סוגיית הנגב בידי מפלגת רע"מ.

יועז הנדל: זה בסדר.

יועז הנדל: אני רוצה לדעת שאתה מודע להצבעה שלך.

שלמה קרעי: אני מאפשר להם את הזכות לדון בנושאים הללו.

אוסאמה סעדי: הם יכולים לדבר כמה שהם רוצים.

עודד פורר: ווליד, הוא רק מאפשר לך את הזכות לדון, לא מאפשר לך מעבר לכך.

בועז טופורובסקי: תוכלו לדבר בלי להחליט.

עודד פורר: הייתי רוצה לשמוע מה חושבת חברת הכנסת סטרוק על הערתו של יועז הנדל.

מכלוף מיקי זוהר: חברת הכנסת אפרת רייטן, בבקשה.

מכלוף מיקי זוהר: נא לא להפריע.

מכלוף מיקי זוהר: אני מבקש להתייחס אליה בכבוד, היא חברת כנסת חדשה.

אפרת רייטן: אתחיל בזה: רציתי להזמין אתכם לשמוע את נאום הבכורה שלי מחר אחר הצוהריים.

אפרת רייטן: כבוד יושב-ראש הוועדה, רציתי להעלות את טענת האפליה שעולה מן הוועדה החדשה שאתם רוצים להקים.

אפרת רייטן: הואיל וועדת הכספים וועדת החוץ והביטחון נותנת מענה לכלל אזרחי ישראל, הוועדה החדשה לענייני החברה הערבית לא נותנת לי מענה ובעצם מפלה את כל אזרחי ישראל היהודים מקבלת שירות בכל התחומים שאתם שמתם בסל: גם בריאות, גם חינוך וכל אותם נושאים אחרים.

אפרת רייטן: אני מבקשת לדעת איך הדבר הזה מסתדר ומה התשובה לטענת האפליה הזאת.

מכלוף מיקי זוהר: יש מישהו שרוצה לדבר?

מירב בן ארי: אני רוצה להגיד משהו.

מכלוף מיקי זוהר: מי שעוד לא דיבר.

מירב בן ארי: אמרת לאלקין שהוא יוכל לדבר עוד פעם והנה אלקין חזר.

עודד פורר: אני רוצה להגיד את מה שלא אמרתי קודם.

מכלוף מיקי זוהר: חבר הכנסת אלקין, אתה רוצה לדבר שוב?

מכלוף מיקי זוהר: האם סיימת ללמוד את החומר ותרצה לדבר?

זאב אלקין: אני תוך כדי התהליך.

זאב אלקין: אם אפשר לדבר בעוד כמה דקות.

מכלוף מיקי זוהר: אני יכול לאפשר לך לדבר עכשיו.

עודד פורר: אדוני, ביקשתי את רשות הדיבור.

מכלוף מיקי זוהר: אתן לך אותה, נשיב לך את האבדה.

מכלוף מיקי זוהר: חבר הכנסת אלקין, בבקשה.

זאב אלקין: בעקבות החומר שחילקת ניסיתי להבין, קודם כול לגבי הוועדה המיוחדת לענייני החברה הערבית, מה בדיוק הקווים המדויקים שמפרידים בינה לבין שאר ועדות הכנסת.

זאב אלקין: למשל מופיע כאן: "חינוך, השכלה, רווחה ובריאות בחברה הערבית".

זאב אלקין: האם המשמעות של המשפט הזה היא שמרגע זה ועדת החינוך לא דנה בחינוך במגזר הערבי?

זאב אלקין: כי הרי אין שתי ממלכות בכנסת.

זאב אלקין: האם יש חלוקה?

יעקב מרגי: זה כמו השר להשכלה גבוהה ושר החינוך.

רם שפע: החלוקה הזאת לא עשתה טוב.

זאב אלקין: האם ועדת הרווחה לא דנה בסוגיות הרווחה של החברה הערבית?

זאב אלקין: אשמח להבהרה.

דוד ביטן: בכל הוועדות יש דברים כאלה.

זאב אלקין: אשמח לקבל תשובה על הסעיף הזה.

זאב אלקין: יש לי עוד סעיפים.

מכלוף מיקי זוהר: תמיד יש חפיפה בין ועדות בנושאים מסוימים.

מכלוף מיקי זוהר: זה לא דבר חדש בכנסת וזה יקרה כנראה גם בכנסות הבאות.

מכלוף מיקי זוהר: אבל כאשר תקום ממשלה שיקימו בה ועדות, או שיחליטו על המשך קיום הוועדה, או שיבהירו נושאים מסוימים.

מכלוף מיקי זוהר: אנחנו כרגע יודעים שבסוף הדיון הזה בעזרת השם יהיו אך ורק שלוש ועדות: כספים, חוץ וביטחון והוועדה לענייני החברה הערבית.

קריאות: - - -

יעקב מרגי: אתה יודע מה הטרגדיה בדבר?

יעקב מרגי: שתקימו ממשלה ובסוף אתם תאמצו את זה ואז כל הדברים שנאמרו תצטרכו לחזור מהם.

מירב בן ארי: למה לא כתבת שהוועדה תכהן עד להקמת ועדות קבועות?

מכלוף מיקי זוהר: לא כתבתי כי זה לא המצב.

מירב בן ארי: כי זו ועדה קבועה?

מכלוף מיקי זוהר: זו ועדה מיוחדת, כוועדה קבועה, שיוכלו להפסיק את עבודתה רק אם תקום פה ממשלה שתחליט אחרת.

מירב בן ארי: זה לא נכון.

רם שפע: לשמחתנו אתה עדיין לא בבית המשפט.

מכלוף מיקי זוהר: רוב חברי ועדת הכנסת יכולים להקים ועדה ורוב חברי ועדת הכנסת יכולים להחליט על סגירתה.

איתן גינזבורג: בכנסת הקודמת כשהקמנו ועדת רווחה ובריאות זמנית כתבנו במפורש.

מכלוף מיקי זוהר: אדוני, רוב חברי ועדת הכנסת יכולים להקים ועדה, כמו שרוב חברי יכולים לסגור ועדה.

אוסאמה סעדי: לא נכון.

אוסאמה סעדי: תקרא את התקנון.

איתן גינזבורג: לא נכון.

מירב בן ארי: שחברי הציונות הדתית יידעו שהם מצביעים על חוק קמיניץ.

מירב בן ארי: ווליד טאהא, תדע שלא יגיעו שום חברים לוועדה שלך.

קטי קטרין שטרית: איך הגעתם לחוק קמיניץ?

קטי קטרין שטרית: באמת, מספיק עם ההפחדות האלה.

מכלוף מיקי זוהר: לא להפריע יותר.

מכלוף מיקי זוהר: אני קורא אותך לסדר בפעם הראשונה.

עודד פורר: אני לא יודע מה אתם רוצים.

עודד פורר: ביבי התחייב לבטל את חוק קמיניץ.

מכלוף מיקי זוהר: אני קורא אותך לסדר בפעם הראשונה.

וליד טאהא: ללא קשר להסכמות אי אי-הסכמות בין הציונות הדתית ורע"מ, אנחנו נגד חוק קמיניץ.

מכלוף מיקי זוהר: חבר הכנסת הנדל, לא להפריע.

מכלוף מיקי זוהר: חבר הכנסת אלקין, בבקשה.

זאב אלקין: ברשותך, אעבור לשאלה הבאה.

זאב אלקין: אני לא מצליח לשמוע את עצמי, אדוני היושב-ראש.

מכלוף מיקי זוהר: לא להפריע, אני מבקש.

מכלוף מיקי זוהר: אני לא רוצה להוציא אנשים מן האולם.

מכלוף מיקי זוהר: חבר הכנסת אלקין, תמשיך בבקשה.

זאב אלקין: בסעיף 6 בסמכויות הוועדה כתוב "סוגיות הנגב בהקשר של החברה הערבית".

זאב אלקין: מה זה כולל?

זאב אלקין: האם למשל כל הסוגיה של הישובים הלא חוקיים והסדרתם ואכיפה, זה סמכות של הוועדה הזאת?

זאב אלקין: לצורך העניין, לדוגמה, כדי שאני אבין, בפעם הבאה גוף כמו "רגבים" יופיע בפני הוועדה הזאת?

מכלוף מיקי זוהר: הבנתי את שאלתך.

מכלוף מיקי זוהר: יש עוד שאלות?

זאב אלקין: אשמח שתענה לי על זה.

מכלוף מיקי זוהר: אני אענה לך על מה שאני רוצה ומתי שאני רוצה.

מכלוף מיקי זוהר: תגיד לי אם סיימת לשאול.

זאב אלקין: אני שואל מבחינת הסמכויות.

בועז טופורובסקי: או שאתם עובדים על שלמה קרעי ואורית סטרוק או שעובדים על ווליד טאהא.

וליד טאהא: אני יכול להגיד לאלקין שבנגב אין ישובים לא חוקיים.

וליד טאהא: יש ישובים שהמדינה לא מכירה בהם כי עושים להם עוול.

וליד טאהא: אין ישובים לא חוקיים בנגב.

בועז טופורובסקי: על זה אורית מסכימה?

עודד פורר: יש ישובים שיושבים על קרקע פרטית עם השתלטות בלתי חוקית על קרקעות פרטיות.

עודד פורר: גם זה קיים.

מכלוף מיקי זוהר: חבר הכנסת אלקין, הזמן שלך נגמר.

מכלוף מיקי זוהר: משפט אחרון.

קטי קטרין שטרית: עכשיו הם רוצים לקבוע את כל הדיונים של הוועדה?

קטי קטרין שטרית: נו, באמת.

זאב אלקין: פונה אליי מידי פעם תנועת "רגבים" בבקשה להעלות נושאים שונים על סדר היום.

זאב אלקין: האם אני מבין נכון שלאור הסמכויות של הוועדה הזאת את הבקשות של תנועת "רגבים" אני צריך להעלות בוועדה בראשות מנסור עבאס?

זאב אלקין: האם אני מבין נכון את המצב המשפטי?

קטי קטרין שטרית: מעניין איפה היית בוועדת הכספים כשתקפו אותם.

קטי קטרין שטרית: ממתי פתאום "רגבים" חשובה לך?

מכלוף מיקי זוהר: חבר הכנסת יעקב מרגי, בבקשה אדוני.

זאב אלקין: אני שואל בשמי.

זאב אלקין: לא הבנתי לאיזו ועדה אני פונה.

בועז טופורובסקי: על מישהו עבדתם, או על עצמכם או על רע"מ.

יעקב מרגי: אני רוצה לומר לחבריי, אני כבר לא יודע מאיזה גוש כי הגוש לא מגובש, בכל פעם יש תזוזות.

יעקב מרגי: יש חבר'ה רציניים גם בגוש השני, לא רק אצלכם.

קטי קטרין שטרית: זה גוש הריפוי.

יעקב מרגי: גוש השינוי.

יעקב מרגי: אני חושש שבסוף-בסוף הם יצליחו להקים ממשלה, ואחת הדרישות של ווליד טאהא תהיה להקים את הוועדה המיוחדת הזו, ומה נעשה עם כל המלל שנשפך פה בפרוטוקול ועם כל השאלות?

יעקב מרגי: מה נעשה איתם אחרי זה?

דוד ביטן: כל ועדה תדון על פי מה שוועדת הכנסת מאשרת.

מאי גולן: אלקין רוצה להקים ועדה לענייני חרדים.

קטי קטרין שטרית: מים חמים או מים קרים?

דוד ביטן: מיקי, כל ועדה יכולה לדון בכול?

בועז טופורובסקי: זו הוועדה שתסדיר את הישובים הלא מוכרים?

בועז טופורובסקי: גם ההתיישבות הצעירה תידון בוועדה הזאת?

מירב בן ארי: ווליד, תדע ששאלתי אם יביאו חקיקה לוועדה אז אמרו לי שלא.

מירב בן ארי: קח בחשבון שלשבת ולדבר על המגזר הערבי אפשר גם כאן.

קטי קטרין שטרית: ווליד, אני עכשיו אתקן.

קטי קטרין שטרית: הוועדה סוברנית להחליט על מה לדון.

מירב בן ארי: נאמר לי שהם לא ידונו בחקיקה.

מירב בן ארי: רק תדע על מה אתה מצביע.

קריאה: יש פה פער.

קריאה: הם מקבלים חקיקה או לא?

מירב בן ארי: לא.

מירב בן ארי: הם יישבו וידברו על המגזר הערבי.

יעקב מרגי: ועדה מיוחדת לא מחוקקת, אלא אם כן ניתן לה.

יעקב מרגי: הוועדה לפניות הציבור מחוקקת?

יעקב מרגי: הוא יודע שלא.

יעקב מרגי: הוא ימליץ לממשלה.

מכלוף מיקי זוהר: חבר הכנסת מרגי, תודה לך.

מכלוף מיקי זוהר: האם יש מישהו שעוד לא דיבר ורוצה לדבר?

מכלוף מיקי זוהר: חבר הכנסת עודד פורר, בבקשה.

אחמד טיבי: מאי, את לא רוצה לדבר?

אחמד טיבי: אני מחכה שתדברי.

מאי גולן: אני לא רוצה לדבר.

מכלוף מיקי זוהר: לא להפריע לחבר הכנסת עודד פורר.

מכלוף מיקי זוהר: אני מבהיר לכולם: אפשר להעביר שמות של ממלאי מקום בוועדת החוץ והביטחון, מי שמעוניין.

עודד פורר: ראשית, בהמשך לשאלתו של חבר הכנסת הנדל ודבריו של חבר הכנסת אלקין, לתשומת ליבו של חבר הכנסת טאהא, מעניין אותי למשל לדעת האם תושבי הכפר אל זרנוג, שזה קרקע פרטית בבעלות יהודית ותושבי הכפר התיישבו עליה, האם הדיון בנושא הבעלות יתקיים דווקא בוועדה של ווליד?

עודד פורר: האם זה חלק מסמכויות הוועדה?

עודד פורר: זה דבר ראשון.

עודד פורר: דבר שני שחשוב לדעת, אני מבקש, גם לפרוטוקול, אנא ממך, ציין בפרוטוקול שהקמת הוועדה היא רק עד לתקופת הקמת הממשלה, כי אחרת אתה מייצר פה משהו שלא תוכל לצאת ממנו בהמשך.

עודד פורר: דבר שלישי, אני מבין שנושא קידום מעמד האישה לא רלוונטי בחברה הערבית.

עודד פורר: אם אתה מכניס כבר סל של כל הדברים לתוך העניין, מדוע קידום מעמד האישה, מדוע המאבק באלימות בתוך המשפחה לא נמצא בסמכויות הוועדה הזאת?

עודד פורר: לכן הדבר הנכון ביותר לעשות, אדוני, הוא פשוט להקים גם את הוועדה לקידום מעמד האישה כי גם הנושאים האלה, שהם דרמטיים, צריך לעסוק בהם ולצערי לא עוסקים בהם.

מכלוף מיקי זוהר: תודה, אדוני.

מכלוף מיקי זוהר: הדובר האחרון היום יהיה ווליד טאהא.

מכלוף מיקי זוהר: האם יש עוד מישהו שרוצה לדבר?

עודד פורר: אני מבקש שהוא יתייחס לסוגיה של הכפר אל זרנוג.

מכלוף מיקי זוהר: לאחר שווליד טאהא ידבר, זה סדר היום: ארבל תשיב לשאלות שנשאלו ותסכם את האירועים המשפטיים.

מכלוף מיקי זוהר: לאחר מכן אני אקרא את ההצעות כפי שסוכמו באופן סופי.

מכלוף מיקי זוהר: לאחר מכן נצא להתייעצות סיעתית למספר דקות ונחזור לכאן להצבעות.

עודד פורר: יש במליאה דיון על התקנון.

מכלוף מיקי זוהר: קיבלנו אישור מיושב-ראש הכנסת לאור דחיפות העניין להמשיך ולקיים את הדיון תוך כדי קיום המליאה.

עודד פורר: אבל אנחנו רוצים להיות חלק מן הדיון.

מכלוף מיקי זוהר: חבר הכנסת ווליד טאהא.

מכלוף מיקי זוהר: אני מבקש שאף אחד לא יפריע ולא יתפרץ לדבריו.

מכלוף מיקי זוהר: תודה.

וליד טאהא: תודה רבה היושב-ראש, תודה רבה חברות וחברים.

וליד טאהא: אנחנו נמצאים ברגעים חשובים מאוד.

וליד טאהא: כל אזרחי המדינה הערבים, וגם אזרחי המדינה בכלל, עוקבים, אני מניח, אחרי מה שאחדים פה באולם מנסים לתאר כדרמה.

וליד טאהא: כלומר אם מדינה תרצה להקים פורום כדי לשרת את אזרחיה זה דרמה.

וליד טאהא: אולי יש מי שלא התרגלו לזה.

וליד טאהא: שימו לב שלכאורה בתוך הגוש האחד יש את הנדל, שמנסה להזהיר מישהו שבנייר כתובה איזו מילה שאולי תרגיז, ויש את הצד האחר, ויש את אלה שלועגים לאזרחים הערבים, לדם הנשפך של האזרחים הערבים, למצוקת הדיור, לרדיפת חוק קמיניץ על האזרחים הערבים.

וליד טאהא: יש מי שלא מתחשבים בצרות של האזרחים הערבים בנגב.

וליד טאהא: יש מי שלא מבינים, רם שפע, עד כמה מערכת החינוך הערבית אינה נמצאת בסדר היום של הוועדה הסטטוטורית.

וליד טאהא: הייתי שם ביחד איתך זמן רב.

רם שפע: כמה דיונים היו על החברה הערבית?

וליד טאהא: לא היו הרבה דיונים, ואני השתתפתי בהם.

רם שפע: עשרות דיונים.

רם שפע: השתתפת בהם ואפילו אמרת דברי טעם.

קטי קטרין שטרית: היית בדיונים שאתה קבעת.

קטי קטרין שטרית: לא דיונים שאנחנו רצינו, כולנו, כל חברי הוועדה, מנעת את הדיונים שרצינו.

רם שפע: שלום קטי, מה שלומך?

וליד טאהא: הוועדה הזאת כמובן לא תחליף אף ועדה קיימת.

וליד טאהא: היא תעבוד עם כל הוועדות הקיימות בכל הנושאים החופפים.

וליד טאהא: הוועדה היא כלי פרלמנטרי חשוב, דרכו ננסה לטפל במגוון הסוגיות הבוערות של החברה הערבית ולהעלות אותן לסדר היום הציבורי, הפרלמנטרי והאחר.

וליד טאהא: אני מניח שמרבית אלה שדיברו לקחו את העניין רק לניגוח פוליטי גרידא.

וליד טאהא: אני אומר להם: הגיע הזמן שכל המפלגות וכל אלה שמתיימרים להנהיג את המדינה יידעו שצריך לטפל בסוגיות הבוערות, האקוטיות והקרדינליות של החברה הערבית, ללא קשר למשוואות פוליטיות.

וליד טאהא: עד עכשיו לצערנו לא עשו את זה ואנחנו נאלצים לעבוד קשה כדי לנסות לשנות בתפיסה, בגישה, בהתנהלות וגם בסדר היום.

וליד טאהא: על כן הצענו להקים ועדה שתדון בכל הנושאים שקשורים לאזרח הערבי, בשיתוף פעולה עם כל הוועדות האחרות, עם כל חברי הכנסת, עם כל המפלגות.

וליד טאהא: אנחנו רוצים בסך הכול לשרת את האזרחים הערבים ואת אזרחי המדינה בכלל.

וליד טאהא: תודה רבה.

יועז הנדל: ווליד, הקונצנזוס שלך עם הציונות הדתית זה כבר - - -

מכלוף מיקי זוהר: תודה רבה.

מכלוף מיקי זוהר: גברתי היועצת המשפטית.

וליד טאהא: בשבוע שעבר היה לי קונצנזוס איתך, היית מבסוט.

וליד טאהא: הנדל, תגיד את האמת, לא היית מבסוט בשבוע שעבר?

וליד טאהא: היה לי קונצנזוס איתך, וגם עם עודד פורר ועם אחרים.

קטי קטרין שטרית: זה בסדר, הנדל מחליף כל הזמן.

וליד טאהא: עכשיו תקפו את הוועדה בצורה נוראית.

יעקב מרגי: ווליד, בסוף הם יתרגלו.

וליד טאהא: מי יודע מה יהיה בשבוע הבא.

קטי קטרין שטרית: הנדל מחליף מפלגות, מחליף מחנות, הכול בסדר.

מכלוף מיקי זוהר: אני מבקש לא להפריע.

מכלוף מיקי זוהר: היועצת המשפטית ארבל אסטרחן רוצה להסביר, לענות תשובות על השאלות שהיא נשאלה בהתאם לנושאים הרלוונטיים.

מכלוף מיקי זוהר: גברתי היועצת המשפטית, בבקשה.

ארבל אסטרחן: אנסה להתייחס לכל מה שנשאל.

ארבל אסטרחן: קודם כול, מונחת בפניכם הצעה של יושב-ראש הוועדה להמליץ למליאת הכנסת על הקמת ועדה.

מכלוף מיקי זוהר: ברשותך, ארבל, רק מילה אחת כדי שלא אשכח.

מכלוף מיקי זוהר: לפי עצתה של ארבל בעניין הוועדה המיוחדת לענייני החברה הערבית, לא נקבע 17 חברים אלא 15 חברים, וכדי שזה יקרה ועל מנת שהיחס לא ישתנה באופן דרמטי וכל אחת מן הסיעות תקבל ייצוג בוועדה אז הסיעות מרובות החברים, שזה סיעת הליכוד עם ארבעה חברים וסיעת יש עתיד עם שני חברים, יאבדו חבר אחד, כדי שהמשוואה הגושית תישאר.

מכלוף מיקי זוהר: יתר הסיעות ללא יוצא מן הכלל יקבלו חבר אחד בכל ועדה.

עודד פורר: מה פתאום?

עודד פורר: למה?

מכלוף מיקי זוהר: כי יש כרגע חבר אחד לכל אחת מן הסיעות.

עודד פורר: למה לקבוע 15 חברים ולא 17?

מכלוף מיקי זוהר: ארבל אומרת שאי אפשר.

עודד פורר: אז אני מציע לא להקים את הוועדה.

מכלוף מיקי זוהר: בועז, אתה תגיד לי מי מן הגוש שלך אתה רוצה שיוותר במקומך, אנחנו נשים אותו.

מכלוף מיקי זוהר: אם מאיר כהן יעדיף לוותר על אחת הסיעות כדי שלכם יהיו שני חברים, בבקשה.

מאיר כהן: מן הליכוד יהיו שלושה ומאתנו שניים.

מכלוף מיקי זוהר: אתם עם שניים כבר עכשיו.

עודד פורר: אז אתם תהיו עם שניים והם יהיו עם שניים.

מכלוף מיקי זוהר: לפי 17 חברים יש לנו ארבעה חברים.

מכלוף מיקי זוהר: אנחנו צריכים להוריד אחד מכל גוש.

עודד פורר: תהיו שניים.

עודד פורר: גם כך רע"מ זה מטעמכם.

זאב אלקין: - - -

מכלוף מיקי זוהר: אתה יכול להתבטא על זה כמה שאתה רוצה אבל אני אביא הצבעה.

רם שפע: רגע, מיקי, הדיון הזה הוא לא מה שאמרת שהולכים להצביע עליו.

מכלוף מיקי זוהר: אני מציע שחבר אחד מן הליכוד ירד וחבר אחד מיש עתיד ירד כדי שיהיה ייצוג לכל סיעות הבית.

בועז טופורובסקי: זה נושא חדש.

מכלוף מיקי זוהר: נכנס את הוועדה המסדרת כדי לדון אם זה נושא חדש.

מכלוף מיקי זוהר: ..

מיכאל מלכיאלי: הם עובדים עליך, מנצלים את התמימות שלך, אל תיתן להם.

מאיר כהן: - - - היועצת המשפטית, מה ההיגיון שמתייחסים ליש עתיד כמו למפלגה עם ארבעה חברים?

ארבל אסטרחן: לא בהכרח מגיע מקום לכל הסיעות.

מאיר כהן: אז בבקשה תוציאו את - - -

מיכאל מלכיאלי: תוציא את רע"מ.

מיכאל מלכיאלי: אתם מוכנים לוותר?

מכלוף מיקי זוהר: אבל הם אמורים להיות בראש הוועדה.

מכלוף מיקי זוהר: זה לא מתיישב.

עודד פורר: אז תוותר להם, מיקי.

עודד פורר: אם אתה כל כך רוצה אותם אז תוותר להם.

מכלוף מיקי זוהר: הליכוד ויתר על מקום.

מכלוף מיקי זוהר: עכשיו אתם צריכים לוותר.

עודד פורר: תן להם להיות ראשונים ברוטציה.

קארין אלהרר: מיקי, מה הבעיה לתת להם עוד מקום?

קארין אלהרר: תן להם עוד מקום.

סמי אבו שחאדה: מה הוחלט בקשר לחברי הוועדה?

מכלוף מיקי זוהר: כרגע מדברת ארבל ואף אחד לא מפריע.

מכלוף מיקי זוהר: אחרי שארבל תסיים אני אענה.

סמי אבו שחאדה: אין החלטה בינתיים?

ארבל אסטרחן: מדובר בהמלצה למליאת הכנסת בנושא הקמת ועדת לחברה הערבית.

ארבל אסטרחן: לפי הצעה שהציג יושב-ראש הוועדה - - -

מכלוף מיקי זוהר: אם אתם רוצים להישאר באולם אני מבקש לא להפריע.

קארין אלהרר: רגע, ווליד כבר קיבל רוטציה?

קארין אלהרר: אני רוצה לדעת.

מכלוף מיקי זוהר: חברת הכנסת קארין אלהרר, אני קורא אותך לסדר בפעם הראשונה.

מכלוף מיקי זוהר: מי עוד רוצה שאני אקרא אותו לסדר?

מכלוף מיקי זוהר: אף אחד.

ארבל אסטרחן: כפי שהתחלתי לומר, מדובר בהצעה של יושב-ראש הוועדה להמליץ למליאת הכנסת להקים ועדה מיוחדת לענייני החברה הערבית.

ארבל אסטרחן: המליאה צריכה כמובן להצביע על זה.

ארבל אסטרחן: על פי ההצעה שהציג יושב-ראש הוועדה ומונחת בפניכם, הוועדה לא מוגבלת בזמן ולא מוגבלת בסמכויות.

ארבל אסטרחן: המשמעות של זה היא שעד תום כהונת הכנסת העשרים-וארבע הדרך היחידה אם ירצו להפסיק את כהונתה תהיה באותה דרך שהיא נבחרת, כלומר המלצה של ועדת הכנסת והצבעה במליאה.

ארבל אסטרחן: צריך לדעת שבנקודה הזאת יש הבדל מסוים לעומת מה שנעשה בכנסת הקודמת.

ארבל אסטרחן: בכנסת הקודמת באופן חריג, בנוסף לשתי הוועדות הזמניות, כספים וחוץ וביטחון, הוחלט להקים ארבע ועדות מיוחדות, שאחת מהן הייתה בנושא האלימות בחברה הערבית, אבל אז הוחלט במפורש שהן יהיו בתוקף עד הקמת הוועדות הקבועות.

ארבל אסטרחן: כאשר קמו הוועדות הקבועות והמיוחדות לכל הכנסת, כמו הוועדה לזכויות הילד והוועדה לפניות הציבור, אחת הוועדות המיוחדות שקמה עסקה גם היא באותו נושא, אבל זו לא אותה אחת שקמה בהתחלה.

ארבל אסטרחן: בהתחלה הקימו אותה לתקופה מוגבלת.

ארבל אסטרחן: כרגע מה שמונח בפניכם, לא כתוב שהוא מוגבל.

ארבל אסטרחן: בהצעה שהייתה בכנסת הקודמת היה כתוב במפורש שהיא תהיה בתוקף עד הקמת הוועדות המיוחדות.

ארבל אסטרחן: כעת אמר יושב-ראש הוועדה, וכך גם בנוסח שהונח, שהוועדה לא מוגבלת בזמן, כלומר היא עד סוף הכנסת העשרים-וארבע.

ארבל אסטרחן: שזה יהיה ברור כי נשאלו פה שאלות.

ארבל אסטרחן: היא גם לא מוגבלת בסמכויות.

ארבל אסטרחן: כלומר הוועדה יכולה לעסוק בחקיקה, אפשר להעביר אליה הצעות חוק, הצעות לסדר וכולי.

ארבל אסטרחן: כך הוועדות המיוחדות אכן עושות אלא אם נקבע במפורש אחרת כשמקימים אותן.

עודד פורר: האם המשמעות היא שאי אפשר יהיה לבטל אותה?

ארבל אסטרחן: נשאל כאן האם יש אפליה בכך שמייחדים ועדה לנושא של קבוצת אוכלוסייה מסוימת.

ארבל אסטרחן: אני חושבת שאין בזה אפליה.

ארבל אסטרחן: לא רק שזה נעשה בעבר אלא הוועדות המיוחדות נועדו לשים זרקור על קבוצות מיוחדות או נושאים מיוחדים.

ארבל אסטרחן: לכן, במיוחד אם מדובר פה בקבוצת מיעוט באוכלוסייה, אני לא רואה בעיה בהקשר הזה.

ארבל אסטרחן: בעיה מסוימת יכולה להתעורר בנושא כפל הסמכויות, שהעלו פה כמה חברי כנסת, אבל צריך לדעת שעם כל ועדה מיוחדת שמקימים נוצרת בעיה של כפל סמכויות.

ארבל אסטרחן: הזכיר פה יושב-ראש ועדת הכלכלה לשעבר ויושב-ראש ועדת החינוך לשעבר את נושא הוועדה המיוחדת לזכויות הילד.

ארבל אסטרחן: ברור שיש שם כפילות עם ועדת החינוך.

מיכאל מלכיאלי: גם את ועדת הקורונה הפקיעו לוועדת החוקה.

ארבל אסטרחן: נכון.

קארין אלהרר: שם לקחתם את כל הסמכויות.

קריאה: מי שלא מתנהג יפה, לוקחים לו.

ארבל אסטרחן: אגב, בוועדת הקורונה קבעו במפורש שאם עוסקים במובהק בסמכות של ועדה אחרת היא לא תדון בנושא.

רם שפע: נכון, בוועדת הקורונה זה הוגדר היטב.

ארבל אסטרחן: הוועדה לפניות הציבור עבדה כבר בכנסות רבות.

ארבל אסטרחן: כשפתחו בפעם שעברה את הוועדה המיוחדת לפניות הציבור קבעו למשל שהיא לא תעסוק בחקיקה, אבל כן אמרו שהיא יכולה לדון למשל ב"יצירת שיתוף פעולה עם משרדי ממשלה בניסיון להיטיב את השירות הניתן לאזרח".

ארבל אסטרחן: אם עכשיו רוצים להיטיב את השירות שניתן לאזרח בביטוח הלאומי, זה שייך לוועדת העבודה או לוועדה לפניות הציבור?

ארבל אסטרחן: יש הרבה כפילויות כאלה.

ארבל אסטרחן: כתוב בתקנון בסעיף 101 שוועדת הכנסת מוסמכת להכריע במצב שיש כפילויות וחוסר הסכמה בין סמכויות הוועדות.

ארבל אסטרחן: נכון שהדבר הזה יכול לעורר בעיות, במיוחד כשעושים את זה כעת לפני שהוקמו הוועדות המיוחדות ולכן אי אפשר לדבר עם יושבי-ראש הוועדות המיוחדות ולנסות לעשות איזשהו תיאום.

ארבל אסטרחן: אבל אני לא יכולה להגיד שזה דבר שלא ניתן לעשות אותו, רק צריך להיות מודעים לכך שזה באמת ועדה עם סמכויות מאוד מאוד רחבות שחופפות סמכויות של ועדות רבות בכנסת, יש פה חפיפה גדולה מאוד.

ארבל אסטרחן: אבל זה כמובן לשיקולכם.

ארבל אסטרחן: נראה לי שעניתי על כל השאלות.

קריאה: שאלו על המספרות.

מכלוף מיקי זוהר: ארבל, תודה.

מכלוף מיקי זוהר: זה מספיק לי ואני חושב שזה מספיק גם לחברי הוועדה.

מכלוף מיקי זוהר: שאלות מטופשות לא ייענו פה, עם כל הכבוד.

סמי אבו שחאדה: על תגובות מטופשות אני גם לא אגיב, אתעלם מהן.

סמי אבו שחאדה: יש כאלה שזה המקסימום שלהם, מיקי, אז מה תעשה?

מכלוף מיקי זוהר: לכן אנחנו לא נענה על זה.

מכלוף מיקי זוהר: בסדר, אדוני?

מכלוף מיקי זוהר: תתרגל לעובדה הזאת.

סמי אבו שחאדה: ממך לא ציפיתי ליותר, מיקי.

סמי אבו שחאדה: זה מה שחשבתי עליך מן ההתחלה, שלא יהיו לך אשליות.

מכלוף מיקי זוהר: אני קורא אותך לסדר בפעם הראשונה, בפעם השנייה, בפעם השלישית.

מכלוף מיקי זוהר: נא לצאת מן האולם.

יועז הנדל: מיקי, אתה חייב להגיד לנו אם כל הדיונים על המצב בנגב יהיו בוועדה הזאת או לא.

מכלוף מיקי זוהר: סמי, אדוני מתבקש לצאת.

מכלוף מיקי זוהר: אתה מפריע לדיון.

מכלוף מיקי זוהר: תודה.

מכלוף מיקי זוהר: אתה תחזור להצבעה וקולך גם ייחשב.

קטי קטרין שטרית: אבל הוא אמר שהוא לא חבר ועדה.

אחמד טיבי: אני קובע.

מכלוף מיקי זוהר: אדוני, היום זה לא היום שאתה קובע בו כלום.

אחמד טיבי: אני קובע אם הוא חבר ועדה או לא ואם יצביע.

מכלוף מיקי זוהר: אתה לא קובע הרבה היום.

מכלוף מיקי זוהר: היום יש אחרים שקובעים.

אחמד טיבי: בנושא הזה אני קובע.

אחמד טיבי: לגבי ערבים אחרים אתה קובע אבל לא למשותפת.

אחמד טיבי: אל תגיד לי אם אני קובע או לא בסיעה שלי.

אחמד טיבי: אל תתערב בסיעה שלי.

אחמד טיבי: תתערב בסיעות אחרות.

מכלוף מיקי זוהר: ארבל סיימה.

מכלוף מיקי זוהר: אני רוצה להעלות פה הצעה חדשה.

יעקב מרגי: אתה מסתכן בטענת נושא חדש.

מכלוף מיקי זוהר: מה קרה?

מכלוף מיקי זוהר: שיהיה מעניין.

עיסאווי פריג': זה רפובליקת בננות.

מכלוף מיקי זוהר: אני רוצה להעלות פה הצעה חדשה ולשאול מה חושבים עליה חברי הוועדה.

מכלוף מיקי זוהר: הנה, אני אפילו מוכן להתייעץ עם חברי הוועדה, לעורר דיון ואולי גם לקבל הסכמות, שבמקום שנוסיף ארבעה חברי נשיאות, ארבעה סגני יושב-ראש, נוסיף שמונה חברי נשיאות.

עודד פורר: בואו נוסיף 16.

עודד פורר: למה רק שמונה?

מכלוף מיקי זוהר: יהיו שלושה מטעם הגוש שלכם, שלושה מטעם הגוש שלנו, אחד לרע"מ ואחד לימינה.

מכלוף מיקי זוהר: השאלה האם זה מקובל על חברי הוועדה.

עודד פורר: ממש לא.

עודד פורר: זה לא האיזון.

מאיר כהן: הסיכום היה על שמונה, כולל היושב-ראש.

מכלוף מיקי זוהר: שאלתי אותך האם אתה מעוניין או לא.

מכלוף מיקי זוהר: אדוני לא מעוניין בהצעה הזאת?

מאיר כהן: אדוני רוצה לצאת להתייעץ.

מכלוף מיקי זוהר: אנחנו נותנים עכשיו עשר דקות להתייעצות סיעתית.

מכלוף מיקי זוהר: לאחר מכן אנחנו נצביע על אחת מן ההצעות: או תוספת של שמונה סגנים או תוספת של ארבעה סגנים.

מכלוף מיקי זוהר: אחרי התייעצות סיעתית נחליט על מה מצביעים.

מכלוף מיקי זוהר: אחר כך גם נצביע על הקמת הוועדות ועל מינוי הסגנים.

מאיר כהן: אני מבקש לערוך כל הצבעה בנפרד.

מכלוף מיקי זוהר: נערוך את ההצבעות בהתאם להנחיות הייעוץ המשפטי.

מכלוף מיקי זוהר: נחזור לפה בשעה 16:25.

מכלוף מיקי זוהר: אני מבקש לחדש את הדיון.

מכלוף מיקי זוהר: אני רוצה לקרוא את ההצעות.

איתן גינזבורג: אנחנו מבקשים הצבעה נפרדת על כל ועדה.

מכלוף מיקי זוהר: על ועדת הכספים וועדת החוץ והביטחון אני מצביע ביחד.

איתן גינזבורג: לא, אנחנו מבקשים שתהיה הצבעה בנפרד על כל ועדה.

איתן גינזבורג: אי אפשר להצביע על שתי ועדות ביחד.

מכלוף מיקי זוהר: ועדת החוץ והביטחון אמורה להיות בראשות גוש השינוי ואתם אמורים למנות שם את אורנה ברביבאי כיושבת-ראש.

מכלוף מיקי זוהר: הליכוד אמר שיתמוך בעניין הזה ויש לו רוב.

מכלוף מיקי זוהר: אבל מרגע שאתם מבקשים להפריד את ההצבעה על הוועדות, אומר לי חבר הכנסת ווליד טאהא שהוא לא ישתתף בהצבעה על הקמת ועדת החוץ והביטחון.

מכלוף מיקי זוהר: הווה אומר שתוצאת ההצבעה, אם אתם תהיו באופן גורף נגד ואנחנו נהיה באופן גורף בעד, שזה ייגמר בתוצאת תיקו וזה אומר שוועדת החוץ והביטחון לא תקום היום בגלל ההצבעה הזאת.

מכלוף מיקי זוהר: זה לשיקולכם.

מכלוף מיקי זוהר: נקים כנראה, לפי מה שאתם אומרים, רק את ועדת הכספים.

מכלוף מיקי זוהר: לכן אני אומר שאנחנו צריכים בעניין הזה להגיע להסכמה.

קארין אלהרר: כל הזמן הם עושים טריקים ושטיקים – זה הליכוד.

מכלוף מיקי זוהר: או שנצביע על שניהם ביחד או שנצביע בנפרד.

עודד פורר: נצביע בנפרד ונראה מה נצביע.

עודד פורר: אולי נצביע בעד.

מכלוף מיקי זוהר: זכותכם.

מכלוף מיקי זוהר: בסדר.

עודד פורר: מיקי, מותר לנו להצביע איך שאנחנו רוצים?

מכלוף מיקי זוהר: אני קורא את ההצעה ואז נעבור להצבעות.

קארין אלהרר: מיקי, יאללה, איזה עוד טריקים תביא לנו.

קארין אלהרר: פשוט לא יאומן.

מכלוף מיקי זוהר: ראשית, אני קורא את שמות החברים שרשאים להצביע.

מכלוף מיקי זוהר: אנחנו נערוך הצבעות שמיות על כל אחת מן ההצעות.

מכלוף מיקי זוהר: רשאים להצביע כדלקמן: מיקי זוהר מן הליכוד, גלית דיסטל אטבריאן מהליכוד, אופיר כץ מהליכוד, חווה אתי עטיה מן הליכוד, דוד ביטן מהליכוד, שלמה קרעי מן הליכוד, קטי קטרין שטרית מן הליכוד, מאי גולן מן הליכוד, קארין אלהרר מיש עתיד, מירב בן ארי מיש עתיד, יואב סגלוביץ' מיש עתיד, בועז טופורובסקי מיש עתיד, יעקב מרגי מש"ס, מיכאל מלכיאלי מש"ס, איתן גינזבורג מכחול לבן, יעל רון בן משה מכחול לבן, מתן כהנא מימינה, עידית סילמן מימינה, אפרת רייטן מרום מן העבודה, רם שפע מן העבודה, יעקב אשר מיהדות התורה, יעקב טסלר מיהדות התורה, עודד פורר מישראל ביתנו, אלכס קושניר מישראל ביתנו, שמחה רוטמן מן הציונות הדתית.

יצחק פינדרוס: אני מחליף את יעקב אשר.

מכלוף מיקי זוהר: פינדרוס יחליף את יעקב אשר בהצבעה היום.

מכלוף מיקי זוהר: אורית מלכה סטרוק מן הציונות הדתית, אחמד טיבי מן הרשימה המשותפת, סמי אבו שחאדה מן הרשימה המשותפת, זאב אלקין מתקווה חדשה, יועז הנדל מתקווה חדשה, תמר זנדברג ממרצ, עיסאווי פריג' ממרצ, ווליד טאהא מרע"מ.

מכלוף מיקי זוהר: מוסי רז יחליף את עיסאווי פריג' בהצבעה.

מכלוף מיקי זוהר: אלו שמות החברים שיהיו רשאים להצביע היום בדיון.

מכלוף מיקי זוהר: חברים, החלטתם על נושא הסגנים?

מכלוף מיקי זוהר: אתם בעד שמונה או ארבעה?

מאיר כהן: אנחנו בעד שבעה פלוס אחד.

יצחק פינדרוס: אני מבקש להעלות את ההצעה על שמונה סגנים.

מכלוף מיקי זוהר: אתם מסכימים לשמונה?

וליד טאהא: אמרתי שאין לי בעיה.

מכלוף מיקי זוהר: ימינה, אתם מסכימים לשמונה?

מכלוף מיקי זוהר: כן.

מכלוף מיקי זוהר: נצביע על ההצעה בהתאם לסיכום שיש עם רוב חברי הוועדה.

מכלוף מיקי זוהר: אשמח לקבל שמות, אלא אם כן בהמשך תביאו את השמות למליאה.

מכלוף מיקי זוהר: זה בסדר?

ארבל אסטרחן: חייבים להביא את השמות להצבעה כאן.

מכלוף מיקי זוהר: אני חייב לאשר את זה פה.

מכלוף מיקי זוהר: אם אתם לא מביאים לי שמות אקים את הנשיאות בלעדיכם, לצערי.

מכלוף מיקי זוהר: אני צריך שמות.

מכלוף מיקי זוהר: אני הולך על ההצעה שלי, על שמונה סגנים.

מכלוף מיקי זוהר: מה השמות?

בועז טופורובסקי: אנחנו צריכים לכנס את המרכז.

מכלוף מיקי זוהר: אז אני אקבע את השמות לבד.

מכלוף מיקי זוהר: זה בסדר?

מכלוף מיקי זוהר: אני צריך שמות.

מאיר כהן: העלית הצעה לפני עשר דקות.

מאיר כהן: יצאנו להתייעץ.

מאיר כהן: אני מבקש מן היועצת המשפטית, קחי קצת אחריות.

מאיר כהן: אני אוהב אותך מאוד אבל אי אפשר להגיד: עכשיו אני רוצה שמונה שמות.

ארבל אסטרחן: אני רק אומרת שאי אפשר להצביע כך.

מכלוף מיקי זוהר: אני חייב להגיד את השמות.

איתן גינזבורג: לאחר התייעצות.

איתן גינזבורג: אתה אמרת את זה רק עכשיו.

ארבל אסטרחן: אתה רוצה להצביע קודם על הרכב בלי שמות בכלל?

ארבל אסטרחן: בסדר.

ארבל אסטרחן: זה לא עולה למליאה.

ארבל אסטרחן: יהיה צריך להתכנס שוב.

מיכאל מלכיאלי: לא, אתה רוצה שתהיה לך נשיאות כבר.

זאב אלקין: אני מציע לחלק את ההצבעה לשני שלבים.

זאב אלקין: בשלב ראשון תעלה את הצעתך העקרונית, על שמונה חברי נשיאות, שאנחנו מתנגדים לה.

זאב אלקין: במידה והיא תעבור אנחנו נקבל את הדין ואז נעביר את השמות ואז תערוך הצבעה שנייה, שאתה חייב לעשות אותה.

רם שפע: במידה והיא תעבור תן לנו זמן להתייעצות.

מאיר כהן: מיקי, אני חייב לציין שמידי פעם נחמד להיות בצד של אלקין.

יצחק פינדרוס: היא התבלבלה, היא חשבה שהשטיקים הם בצד השני.

מכלוף מיקי זוהר: אני חייב לציין שאני מבין אותך, אין ספק.

שמחה רוטמן: אם יורשה לי, אנחנו גם רוצים להיות בצד של אלקין.

יעקב מרגי: יש לו ערך מוסף.

מכלוף מיקי זוהר: אתה יודע מה, אני אפילו אצטרף לדבריך.

מכלוף מיקי זוהר: היינו רוצים שאלקין יהיה בצד שלנו.

מכלוף מיקי זוהר: אלקין, חזור הביתה.

מכלוף מיקי זוהר: אני עובר להצבעה שמית על שמונה סגני יושב-ראש כדלקמן, על פי השמות שיש לי כרגע: חבר הכנסת יעקב מרגי, חבר הכנסת מתן כהנא, חבר הכנסת אחמד טיבי, חבר הכנסת מנסור עבאס, חברת הכנסת מיכל וולדיגר.

מכלוף מיקי זוהר: נשארו עוד שלושה מכם שאתם עדיין לא מוסרים את שמותיהם.

מכלוף מיקי זוהר: ההרכב הוא של שמונה.

קארין אלהרר: מאילו סיעות?

מכלוף מיקי זוהר: לגבי הסיעות אני גם לא יכול להגיד כי אתם לא נותנים לי את השמות כרגע.

מכלוף מיקי זוהר: אני אומר שמונה.

מכלוף מיקי זוהר: בנוסף לכך, חסרים פה עוד שניים מן הגוש שלהם.

ארבל אסטרחן: שיהיה ברור שזה לא עולה עדיין למליאה.

מכלוף מיקי זוהר: זה לא יעלה למליאה אלא אם כן נעביר את זה עם שמות.

ארבל אסטרחן: הוועדה הזאת צריכה להצביע על השמות.

מירב בן ארי: אז לשם מה ההצבעה הזאת אם חסרים לך שמות?

עודד פורר: בואו נצביע על שמונה ואחר כך יועברו השמות שתקבל בהמשך.

מכלוף מיקי זוהר: אבל אז אצטרך לעשות הצבעה נוספת.

מכלוף מיקי זוהר: אני עורך הצבעה עכשיו.

מכלוף מיקי זוהר: אני מתעקש להביא הצבעה על שמונה שמות.

מכלוף מיקי זוהר: זה מה שיהיה.

מכלוף מיקי זוהר: אם לא תעבירו לי את השמות בדקות הקרובות אני אביא אותם על דעת עצמי.

עודד פורר: אתה לא יכול.

מכלוף מיקי זוהר: אני מבקש שמות, אחרת אצטרך לקבוע אותם בעצמי.

מירב בן ארי: מיקי זוהר, אתה לא יכול לקבוע מי יהיו סגני יושב-הראש בעצמך.

מיכאל מלכיאלי: אפשר, הוא יכול.

מכלוף מיקי זוהר: פינדרוס, אתה מתעקש על השמונה?

יצחק פינדרוס: כן.

יצחק פינדרוס: שמונה פלוס אחד.

מירב בן ארי: מיקי, מה אתה רושם שם?

מירב בן ארי: את שמות הסגנים?

מירב בן ארי: מי אמר לך?

רם שפע: מיקי זוהר, אתה עושה פה מעשה שלא נעשה עדיין.

רם שפע: תעצור את הישיבה, תאפשר הפסקה.

מירב בן ארי: מאיפה אתה יודע מי הם שמונה הסגנים?

קטי קטרין שטרית: הרי ברור שאתם מנסים למשוך זמן ולנסות לראות מה עוד אפשר לעשות, זה כל כך ברור.

עודד פורר: קטי, אנחנו בסך הכול רוצים שתהיה נשיאות טובה לכנסת.

עודד פורר: אתם מושכים זמן.

קטי קטרין שטרית: מקסימום תחליפו.

קטי קטרין שטרית: על זה נעשה הצבעה.

קטי קטרין שטרית: רואים שזה מכוון.

קטי קטרין שטרית: כמה עוד אפשר למשוך?

קטי קטרין שטרית: אתם כל כך דאגתם לעבודת הכנסת, לתקינות שלה.

קטי קטרין שטרית: גדולי האומה.

קטי קטרין שטרית: אז הנה, יש הצעה ואתם מורחים אותה.

יועז הנדל: קטי, הצעקות שלך בלי מאי גולן לא יתקבלו פה.

קטי קטרין שטרית: אמרתי לך, זה הקול שלי.

קטי קטרין שטרית: זה לא שווה ערך להחלפה שלך ממפלגה למפלגה.

קטי קטרין שטרית: אני עדיין לא הגעתי לרמת השפל הזאת.

קטי קטרין שטרית: אתה עובר ממפלגה למפלגה.

קטי קטרין שטרית: יש מפלגה שלא היית בה?

יועז הנדל: בליכוד.

קטי קטרין שטרית: גם לא תהיה, אדם כמוך לא נקבל לליכוד, אני מבטיחה לך.

קטי קטרין שטרית: אנחנו רוצים אנשים עם עמוד שדרה.

מירב בן ארי: כמו אורלי לוי, בול.

יועז הנדל: קטי, אני מת על עמוד השדרה שלך.

יועז הנדל: מאז שהצבעתם בעד ההתנתקות יש לכם עמוד שדרה מדהים.

מכלוף מיקי זוהר: אני אצביע על הנוסח המקורי שלי, ארבעה חברים בנשיאות.

מכלוף מיקי זוהר: אני אומר לכם, חברים יקרים, במידה ותרצו לצרף בהמשך עוד ארבעה חברים בהתאם לנוסח שמקובל עליי, שניים שלנו ושניים שלכם, תביאו לי את השמות ואצרף אותם לנשיאות.

מכלוף מיקי זוהר: כרגע ההצבעה תהיה על ארבעה חברים.

זאב אלקין: אתה מסכים?

אחמד טיבי: אני לא מסכים לארבעה.

מכלוף מיקי זוהר: אתה לא רוצה ששמך יופיע, חבר הכנסת טיבי?

מכלוף מיקי זוהר: אז אני אצביע על שלושה, אין ברירה, כי אתם לא מוכנים לתת שם.

עודד פורר: אני מבקש התייעצות סיעתית.

מכלוף מיקי זוהר: תביאו לי שם ואני אמנה.

מכלוף מיקי זוהר: חברים, אם אתם לא מוכנים להביא שם, ארבל, מה ההשלכות?

תמר זנדברג: אין בעיה, תצביע על שלושה סגנים מש"ס, ימינה ורע"מ.

תמר זנדברג: אפשר להצביע על כל סיעה בנפרד?

תמר זנדברג: אני רוצה להצביע בעד מרגי וזהו.

יעקב מרגי: אני מעריך מאוד את הנדיבות.

מכלוף מיקי זוהר: חברים, אני מביא את ההצעה של ארבעה חברים.

מכלוף מיקי זוהר: אם לא תתנו שם אעשה את זה שלושה.

מכלוף מיקי זוהר: ברגע שתרצו למסור שמות אני כמובן אצרף אותם באותו רגע.

מכלוף מיקי זוהר: אני עובר להצעה.

מכלוף מיקי זוהר: אתם רוצים למסור שם או לא?

עודד פורר: תעשה הפסקה.

מכלוף מיקי זוהר: האנשים שאנחנו מבקשים להצביע עליהם כחברים בנשיאות הם חבר הכנסת יעקב מרגי, חבר הכנסת מנסור עבאס וחבר הכנסת מתן כהנא.

מכלוף מיקי זוהר: אלו השלושה שאנחנו מאשרים כרגע.

מכלוף מיקי זוהר: עכשיו עוברים להצבעה.

אחמד טיבי: אדוני היושב-ראש, אתה מצביע על שלושה כי אני ביקשתי להוציא את השם שלי.

מכלוף מיקי זוהר: כן, כן.

איתן גינזבורג: אתה מצביע על הנשיאות שלא על פי הכללים.

איתן גינזבורג: לא היה דבר כזה.

קארין אלהרר: זה לא בהתאם לכללים.

מכלוף מיקי זוהר: אנחנו עוברים להצבעה.

מכלוף מיקי זוהר: נא לא להפריע בהצבעה.

קטי קטרין שטרית: הוא מביא את זה להצבעה כך כי אתם לא מביאים שמות.

קטי קטרין שטרית: תביאו עכשיו שמות.

מכלוף מיקי זוהר: אגב, אתם עדיין יכולים מבחינתי להביא את השמות ואני אמנה אותם מייד.

אחמד טיבי: למה אתה לא מביא שמונה?

יצחק פינדרוס: הוא מוכן גם עכשיו שמונה.

מכלוף מיקי זוהר: אני יכול לערוך הצבעה על שמונה אם יביאו לי שמות.

אחמד טיבי: אי אפשר תוך חמש דקות להביא שמות.

מכלוף מיקי זוהר: חבר הכנסת טיבי, אתה מפריע להצבעה על הסגנים.

מכלוף מיקי זוהר: תקראי את השמות.

נועה בירן-דדון: הצבעה

נועה בירן-דדון: נגד – 16

נועה בירן-דדון: ההצעה למנות שלושה סגנים זמניים אושרה.

מכלוף מיקי זוהר: התוצאות הן כדלקמן: 17 בעד, 16 מתנגדים.

מכלוף מיקי זוהר: ההצעה התקבלה.

איתן גינזבורג: רביזיה.

מכלוף מיקי זוהר: נרשמה רביזיה והיא תידון בהמשך.

מכלוף מיקי זוהר: הנושא הבא הוא הקמת הוועדה המיוחדת לענייני החברה הערבית.

מכלוף מיקי זוהר: סמכויות הוועדה – הוועדה תעסוק בעניינים אלה: מיגור הפשיעה והאלימות בחברה הערבית; פיתוח כלכלי בחברה הערבית; חינוך, השכלה, רווחה ובריאות בחברה הערבית; תכנון ובנייה בחברה הערבית; נושאים כלליים הקשורים לרשויות המקומיות בחברה הערבית; סוגיות הנגב בהקשר החברה הערבית.

מכלוף מיקי זוהר: בוועדה יכהנו 15 חברי כנסת, על פי ההרכב הבא: סיעת הליכוד – שלושה חברים; סיעת יש עתיד – חבר אחד; סיעת ש"ס – חבר אחד; סיעת כחול לבן – חבר אחד; סיעת ימינה – חבר אחד; סיעת העבודה – חבר אחד; סיעת יהדות התורה – חבר אחד; סיעת ישראל ביתנו – חבר אחד; סיעת הציונות הדתית – חבר אחד; סיעת הרשימה המשותפת – חבר אחד; סיעת תקווה חדשה – חבר אחד; סיעת מרצ – חבר אחד; סיעת רע"מ – חבר אחד.

מכלוף מיקי זוהר: מוצע כי יושב-ראש הוועדה יהיה חבר הכנסת מנסור עבאס.

מכלוף מיקי זוהר: אני מבקש לעבור להצבעה.

מאיר כהן: גברתי היועצת המשפטית, לא קיבלתי ממך תשובה על כך שסיעה בת 17 חברים מקבלת רק נציג אחד בוועדה כמו סיעה של ארבעה חברים.

ארבל אסטרחן: ההרכב הזה לא משקף את ההרכב של הכנסת.

ארבל אסטרחן: בדרך כלל זה נעשה כחלק ממארג של ועדות.

ארבל אסטרחן: אני חושבת שנכון יהיה לשנות את זה ולשקף את יחסי הכוחות בכנסת.

עודד פורר: תורידי את סיעת רע"מ, שהיא סיעה של ארבעה חברים, אז נבחר יושב-ראש אחר מקרב חברי הוועדה.

מכלוף מיקי זוהר: אני רוצה לעבור להצבעה.

נועה בירן-דדון: הצבעה

נועה בירן-דדון: נגד – אין

נועה בירן-דדון: ההצעה להקמת הוועדה המיוחדת לענייני החברה הערבית אושרה.

מכלוף מיקי זוהר: תוצאות ההצבעה: 17 חברים בעד, 16 נמנעו.

מכלוף מיקי זוהר: ההצעה אושרה.

מכלוף מיקי זוהר: אין בקשות לרביזיה.

מכלוף מיקי זוהר: אז אני מגיש רביזיה.

עודד פורר: גם אני מגיש רביזיה.

זאב אלקין: גם אני מגיש רביזיה.

מכלוף מיקי זוהר: הדיון על הרביזיות יתקיים בערך ב-17:30.

מכלוף מיקי זוהר: תיכף תצא הודעה מסודרת.

מכלוף מיקי זוהר: אני עובר להרכב ועדת הכספים.

מכלוף מיקי זוהר: אני מודיע בזאת את הרכב ועדת הכספים.

מכלוף מיקי זוהר: יושב-ראש הוועדה המומלץ הוא חבר הכנסת משה גפני.

מכלוף מיקי זוהר: להלן הרכב הוועדה: הליכוד – שלושה חברים; יש עתיד – שני חברים; ש"ס – חבר אחד; כחול לבן – חברה אחת; ימינה – חבר אחד; עבודה – חבר אחד; יהדות התורה – חבר אחד; ישראל ביתנו – חבר אחד; הציונות הדתית – שני חברים; הרשימה המשותפת – חבר אחד; תקווה חדשה – חברה אחת; מרצ – חבר אחד; רע"מ – חבר אחד.

מכלוף מיקי זוהר: על זה אנחנו צריכים להצביע.

ארבל אסטרחן: אם יש ממלאי מקום, גם על זה צריך להצביע.

מכלוף מיקי זוהר: יש ממלאי מקום בוועדת הכספים שלא ידענו עליהם?

מכלוף מיקי זוהר: לכל הסיעות יהיו ממלאי מקום.

מכלוף מיקי זוהר: אם ירצו – ישתמשו, אם לא ירצו – לא ישתמשו.

מאיר כהן: אני מציע שזה יהיה כתוב, שלכל הסיעות יהיו ממלאי מקום.

מכלוף מיקי זוהר: אחר כך יימסרו כמובן שמות למליאה.

מכלוף מיקי זוהר: אני עובר להצבעה על ועדת הכספים.

נועה בירן-דדון: הצבעה

נועה בירן-דדון: נגד –14

נועה בירן-דדון: ההצעה להקמת ועדת הכספים הזמנית אושרה.

מכלוף מיקי זוהר: תוצאות ההצבעה: 18 בעד, 14 התנגדו, 1 נמנע.

מכלוף מיקי זוהר: ההצעה אושרה.

מכלוף מיקי זוהר: האם יש רביזיות?

מכלוף מיקי זוהר: אני מגיש רביזיה גם על זה.

עודד פורר: גם אני מגיש רביזיה.

מכלוף מיקי זוהר: נעבור לוועדה האחרונה, ועדת החוץ והביטחון.

מכלוף מיקי זוהר: אני רוצה להציע שיושבת-ראש הוועדה תהיה חברת הכנסת אורנה ברביבאי.

מכלוף מיקי זוהר: מאיר כהן, אנחנו עומדים בסיכומים שלנו, לא מפרים אותם, לא משנים אותם, הולכים עם הדרך ביושר.

מירב בן ארי: העיקר שאתה מאמין לעצמך, מיקי.

מירב בן ארי: אתה עמדת בסיכומון, זה מה שעמדת.

מכלוף מיקי זוהר: להלן הרכב ועדת החוץ והביטחון: הליכוד – ארבעה חברים, ואני מכריז בזאת שחבר אחד מן הארבעה הוא אופיר סופר; יש עתיד – שלושה חברים; ש"ס – חבר אחד; כחול לבן – חבר אחד; ימינה – חבר אחד; העבודה – חבר אחד; יהדות התורה – חבר אחד; ישראל ביתנו – חבר אחד; הציונות הדתית – חבר אחד; הרשימה המשותפת – חבר אחד; תקווה חדשה – חבר אחד; מרצ – חבר אחד.

מכלוף מיקי זוהר: לכל החברים בוועדה יש ממלאי מקום.

מכלוף מיקי זוהר: אתם תעבירו את השמות עד המליאה.

מכלוף מיקי זוהר: אנחנו עוברים להצבעה.

נועה בירן-דדון: הצבעה

נועה בירן-דדון: נגד – אין

נועה בירן-דדון: ההצעה להקמת ועדת החוץ והביטחון הזמנית אושרה.

מכלוף מיקי זוהר: תוצאות ההצבעה: 29 בעד, אין מתנגדים, נמנע אחד.

מכלוף מיקי זוהר: ועדת החוץ והביטחון הזמנית אושרה.

קארין אלהרר: רביזיה.

מכלוף מיקי זוהר: גם אני מגיש רביזיה.

מכלוף מיקי זוהר: הדיון על הרביזיות יתקיים בשעה 17:35.

מכלוף מיקי זוהר: אני מחדש את הישיבה.

מכלוף מיקי זוהר: ראשית, אני רוצה להבהיר סוגיה.

מכלוף מיקי זוהר: ההסכם שאליו הגענו עם סיעת הציונות הדתית על כך שהליכוד העביר מקום אחד לטובת הציונות הדתית בוועדת הכספים ובוועדת החוץ והביטחון נובע משיתוף הפעולה בינינו ובין הציונות הדתית.

מכלוף מיקי זוהר: הוא לא נובע משום הסכמה אחרת ומשום התניה אחרת.

מכלוף מיקי זוהר: לכן כל אמירה, שיש התניה בין המקומות שהעברנו לציונות הדתית לבין הצבעה בעניין כזה או אחר, היא באמת לא נכונה.

אורית סטרוק: הוא נובע מכך שהציונות הדתית ויתרה על זכותה להיאבק על תפקיד יושב-ראש ועדה.

מכלוף מיקי זוהר: נכון.

מכלוף מיקי זוהר: הציונות הדתית הלכה למעשה גם לא קיבלה תפקיד של יושב-ראש ועדה ולא קיבלה כרגע תפקיד של סגן יושב-ראש, אלא אם כן בסוף יוחלט על שמונה סגנים.

מכלוף מיקי זוהר: דבר נוסף, לגבי המינוי של הסגנים, מאיר, האם החלטתם לגבי צירוף הסגנים או עדיין לא החלטתם?

מאיר כהן: לא החלטנו.

מכלוף מיקי זוהר: תעדכנו אותי בהקדם האפשרי.

מכלוף מיקי זוהר: הרביזיה הראשונה שהוגשה היא בנושא מינוי שלושה סגנים.

מכלוף מיקי זוהר: האם מישהו רוצה לומר משהו בעניין הרביזיה הזאת לפני שאני עובר להצבעה על הרביזיה?

מכלוף מיקי זוהר: אני מדגיש, כהונת הסגנים הזמניים תסתיים עם מינוי סגנים קבועים.

מכלוף מיקי זוהר: אני עובר להצבעה.

מכלוף מיקי זוהר: מי בעד הרביזיה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 4

מכלוף מיקי זוהר: נמנעים – אין הרביזיה בעניין מינוי שלושה סגנים לא אושרה.

מכלוף מיקי זוהר: הרביזיה לא התקבלה.

מכלוף מיקי זוהר: אני עובר להצבעה על הרביזיה בעניין הקמת הוועדה המיוחדת לענייני החברה הערבית.

מכלוף מיקי זוהר: מי בעד הרביזיה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 4

מכלוף מיקי זוהר: נמנעים – אין הרביזיה בעניין הקמת הוועדה המיוחדת לענייני החברה הערבית לא אושרה.

מכלוף מיקי זוהר: הרביזיה לא נתקבלה.

מכלוף מיקי זוהר: אני עובר להצבעה על הרביזיה בעניין הקמת ועדת הכספים הזמנית.

מכלוף מיקי זוהר: מי בעד הרביזיה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 9

מכלוף מיקי זוהר: נמנעים – אין הרביזיה בעניין הקמת ועדת הכספים הזמנית לא אושרה.

מכלוף מיקי זוהר: הרביזיה לא נתקבלה.

מכלוף מיקי זוהר: אנחנו עוברים להצבעה על הרביזיה האחרונה להיום בעניין הקמת ועדת החוץ והביטחון הזמנית.

מכלוף מיקי זוהר: מי בעד הרביזיה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 2

מכלוף מיקי זוהר: נמנעים – אין הרביזיה בעניין הקמת ועדת החוץ והביטחון הזמנית לא אושרה.

מכלוף מיקי זוהר: הרביזיה לא נתקבלה.

מכלוף מיקי זוהר: כל הרביזיות הוסרו.

מכלוף מיקי זוהר: הדבר יובא להצבעה במליאה בשעה 18:15, אז המליאה תתחדש.

מכלוף מיקי זוהר: תהיה הצבעה במליאה לא על ועדת הכספים ולא על ועדת החוץ והביטחון, שם תהיה הודעה בלבד, אלא אך ורק על מינוי סגני יושב-ראש זמניים ליושב-ראש הכנסת ועל הקמת הוועדה המיוחדת לענייני החברה הערבית.

מכלוף מיקי זוהר: לכן אני מודיע לכל החברים להגיע להצבעה כי הרוב נדרש שם ולכן כולם צריכים להגיע להצבעה.

מכלוף מיקי זוהר: תודה.

מכלוף מיקי זוהר: הישיבה נעולה.